Pinpin ipo aarẹ si agbegbe kan pato maa fa ọwọ aago Naijiria sẹyin ni -Sule Lamido

Faith Adebọla Gomina ipinlẹ Jigawa tẹlẹ, to tun jẹ agba ọjẹ ọmọ ẹgbẹ PDP (Peoples Democratic Party) l’Oke-Ọya, Alaaji Sule Lamido, ti sọ pe oun ko fara mọ bawọn eeyan kan ṣe n pariwo pe agbegbe kan pato lo kan lati mu aarẹ jade, tabi pe ki wọn pin ipo naa sapa ibikan lorileede yii, o ni iru eto bẹẹ ko daa fun itẹsiwaju iṣakoso demokiresi nilẹ wa, bii ẹni da ọwọ aago itẹsiwaju pada sẹyin fun Naijiria ni. Lamido sọrọ yii lọjọ Satide, Abamẹta, ọsẹ yii, lasiko to n dahun ibeere tawọn oniroyin bi i lori erongba rẹ nipa eto oṣelu ilẹ wa. O niṣe lo yẹ kawọn ẹgbẹ oṣelu ati awọn aṣaaju ilẹ wa ṣiṣẹ fun iṣọkan ati itẹsiwaju Naijiria, ki i ṣe apa ibi ti aarẹ ti maa wa lo yẹ ko jẹ wọn logun, ṣugbọn bi ẹni yoowu ko di aarẹ yoo ṣe mu ilọsiwaju ba ilẹ wa. “Ẹnikẹni to ba ṣetan lati fi tọkantọkan ṣiṣẹ fun ilọsiwaju Naijiria la gbọdọ gbaruku ti, ka si fun tọhun niṣiiri, lai ka ibi yoowu ko ti wa si. Ko seyii to kan mi nipa ẹya, iran, ede tabi agbegbe ibi to ti wa, koda ẹsin rẹ ko ṣe pataki to bẹẹ. “Ẹ jẹ ka wo bi orileede wa ṣe ri lonii, ki lanfaani ta a ti ri gba ninu pinpin ipo aarẹ sagbegbe kan?


“Ẹnikẹni to ba ṣetan lati fi tọkantọkan ṣiṣẹ fun ilọsiwaju Naijiria la gbọdọ gbaruku ti, ka si fun tọhun niṣiiri, lai ka ibi yoowu ko ti wa si. Ko seyii to kan mi nipa ẹya, iran, ede tabi agbegbe ibi to ti wa, koda ẹsin rẹ ko ṣe pataki to bẹẹ. “Ẹ jẹ ka wo bi orileede wa ṣe ri lonii, ki lanfaani ta a ti ri gba ninu pinpin ipo aarẹ sagbegbe kan? Ṣe o ti sọ agbegbe naa di daadaa yatọ sawọn to ku ni?” Bakan naa ni Lamido bẹnu atẹ lu igbesẹ ijọba apapọ lati mu owo iranwọ ori epo bẹntiroolu kuro, o ni: “Niṣe lẹrin maa n pa mi ni gbogbo igba ti mo ba n ronu lori ọrọ yiyọ owo iranwọ ori epo bẹntiroolu kuro, eyi tijọba Muhammadu Buhari yii gun le. Ko sọrọ abuku ti Buhari ati ẹgbẹ oṣelu APC (All Progressives Congress) rẹ ko sọ tan sawọn ijọba to kọja lori ọrọ yii, igba kan wa ti wọn tiẹ sọ pe arumọjẹ ni owo iranwọ naa, pe ko sohun to n jẹ bẹẹ, pe niṣe nijọba apapọ fi n lu awọn ọmọ Naijiria ni jibiti lasan, ati bẹẹ bẹẹ lọ, ṣugbọn ẹ wo wọn lonii bayii. “Ọkunrin yii (Buhari), ṣe olori Naijiria ni nnkan bii ogun ọdun sẹyin, o ṣe minisita lori ọrọ epo rọbi, sibẹ ṣe o ṣi n sọ fun wa poun ko mọ nnkan ti sọbusidi (subsidy) lori epo jẹ ni, tabi pe ko ye oun mọ ni.


Ṣe o ti sọ agbegbe naa di daadaa yatọ sawọn to ku ni?” Bakan naa ni Lamido bẹnu atẹ lu igbesẹ ijọba apapọ lati mu owo iranwọ ori epo bẹntiroolu kuro, o ni: “Niṣe lẹrin maa n pa mi ni gbogbo igba ti mo ba n ronu lori ọrọ yiyọ owo iranwọ ori epo bẹntiroolu kuro, eyi tijọba Muhammadu Buhari yii gun le. Ko sọrọ abuku ti Buhari ati ẹgbẹ oṣelu APC (All Progressives Congress) rẹ ko sọ tan sawọn ijọba to kọja lori ọrọ yii, igba kan wa ti wọn tiẹ sọ pe arumọjẹ ni owo iranwọ naa, pe ko sohun to n jẹ bẹẹ, pe niṣe nijọba apapọ fi n lu awọn ọmọ Naijiria ni jibiti lasan, ati bẹẹ bẹẹ lọ, ṣugbọn ẹ wo wọn lonii bayii. “Ọkunrin yii (Buhari), ṣe olori Naijiria ni nnkan bii ogun ọdun sẹyin, o ṣe minisita lori ọrọ epo rọbi, sibẹ ṣe o ṣi n sọ fun wa poun ko mọ nnkan ti sọbusidi (subsidy) lori epo jẹ ni, tabi pe ko ye oun mọ ni. Ṣe ẹ ti waa ri i bayii pe irọ nla nla ni wọn n pa fawọn ọmọ Naijiria lati fi wa ibo lasiko kampeeni wọn igba yẹn? Ṣugbọn otitọ ti foju han bayii.” Bẹẹ ni Lamido sọ.


Ṣe ẹ ti waa ri i bayii pe irọ nla nla ni wọn n pa fawọn ọmọ Naijiria lati fi wa ibo lasiko kampeeni wọn igba yẹn? Ṣugbọn otitọ ti foju han bayii.” Bẹẹ ni Lamido sọ.


Nitori gilaasi, obinrin yii gun aburo ọkọ ẹ lọbẹ pa l’Agbado

Adefunkẹ Adebiyi, Abẹokuta Ọrọ ti ko to nnkan lo gbe obinrin yii, Cynthia Olukiowu, ẹni ọgbọn ọdun, de ẹka to n gbọ ẹjọ ipaniyan nipinlẹ Ogun bayii. Niṣe lo fi ọbẹ gun ọmọkunrin ẹni ọdun mejidinlogun to jẹ aburo ọkọ ẹ, to si n gbe pẹlu wọn, lọbẹ lọrun lọjọ Satide to kọja yii, ọmọ naa si ṣe bẹẹ dero ọrun. Ojule keji, Opopona Apogidonoyo, Jafa, l’Agbado, nipinlẹ Ogun ni obinrin yii n gbe pẹlu ọkọ ẹ ati ọmọkunrin ti wọn porukọ ẹ ni Habeeb Arẹmu yii. Afi bo ṣe di ọjọ Abamẹta, Satide, ọjọ karun-un, oṣu kẹfa, ọdun 2022 yii, ti ohun ti ko to nnkan pada di ohun to n mu ẹmi lọ. Gẹgẹ bawọn ọlọpaa ipinlẹ Ogun ṣe wi, gilaasi kan ti wọn fi n woju ninu ile awọn Cynthia lo fọ lọjọ naa, wọn si ni Habeeb to jẹ aburo ọkọ rẹ yii lo fọ ọ. Gilaasi to fọ yii bi Cynthia ninu ju, ọrọ naa si di ohun ti oun ati Habeeb n tahun sira wọn le lori, to di pe wọn woju ara wọn gidi. Lasiko ija naa ni wọn ni Cynthia fa ọbẹ yọ, n lo ba fi gun aburo ọkọ to lo fọ gilaasi lọrun, n lẹjẹ ba bo ọmọkunrin naa.


Afi bo ṣe di ọjọ Abamẹta, Satide, ọjọ karun-un, oṣu kẹfa, ọdun 2022 yii, ti ohun ti ko to nnkan pada di ohun to n mu ẹmi lọ. Gẹgẹ bawọn ọlọpaa ipinlẹ Ogun ṣe wi, gilaasi kan ti wọn fi n woju ninu ile awọn Cynthia lo fọ lọjọ naa, wọn si ni Habeeb to jẹ aburo ọkọ rẹ yii lo fọ ọ. Gilaasi to fọ yii bi Cynthia ninu ju, ọrọ naa si di ohun ti oun ati Habeeb n tahun sira wọn le lori, to di pe wọn woju ara wọn gidi. Lasiko ija naa ni wọn ni Cynthia fa ọbẹ yọ, n lo ba fi gun aburo ọkọ to lo fọ gilaasi lọrun, n lẹjẹ ba bo ọmọkunrin naa. Wọn sare gbe e lọ sọsibitu loootọ, ṣugbọn oro ọbẹ naa lo pada gba ẹmi Habeeb, ẹni to ti padanu ẹjẹ rẹpẹtẹ. Eyi niṣẹlẹ naa fi dohun tawọn ọlọpaa gbọ, ti wọn fi lọọ mu Cynthia, ti wọn ju u sẹyin gbaga ni teṣan ọlọpaa Agbado. Mọṣuari ọsibitu Jẹnẹra Ifọ ni wọn gbe oku Habeeb si.


Wọn sare gbe e lọ sọsibitu loootọ, ṣugbọn oro ọbẹ naa lo pada gba ẹmi Habeeb, ẹni to ti padanu ẹjẹ rẹpẹtẹ. Eyi niṣẹlẹ naa fi dohun tawọn ọlọpaa gbọ, ti wọn fi lọọ mu Cynthia, ti wọn ju u sẹyin gbaga ni teṣan ọlọpaa Agbado. Mọṣuari ọsibitu Jẹnẹra Ifọ ni wọn gbe oku Habeeb si. CP Lanre Bankọle, ọga ọlọpaa Ogun, paṣẹ pe ki wọn gbe iyawo oninufufu naa lọ sọdọ awọn to n gbọ ẹsun ipaniyan, nibi ti wọn yoo ti wadii lẹnu rẹ daadaa, ti wọn yoo si gbe e lọ si kootu fun ijẹjọ ẹsun ipaniyan.


CP Lanre Bankọle, ọga ọlọpaa Ogun, paṣẹ pe ki wọn gbe iyawo oninufufu naa lọ sọdọ awọn to n gbọ ẹsun ipaniyan, nibi ti wọn yoo ti wadii lẹnu rẹ daadaa, ti wọn yoo si gbe e lọ si kootu fun ijẹjọ ẹsun ipaniyan.


Abi iru ki waa leleyii, nitori abọ ounjẹ, Yusuf ṣeku pa alabaagbe rẹ n’llọrin

Ibrahim Alagunmu, Ilọrin Ọjọ Abamẹta, Satide, opin ọsẹ to kọja yii, ni akẹkọọ kan nile ẹkọ olukọni agba Kinsey, niluu Ilọrin, ipinlẹ Kwara, Ahmed Yusuf, ṣeku pa alabaagbe rẹ, Farouk Ojo Ahmed, nitori abọ ounjẹ. Iroyin to tẹ ALAROYE lọwọ ni pe agbegbe Fate, niluu Ilọrin, ni awọn mejeeji gbale si ti wọn n gbe, ṣugbọn sadeede ni aawọ bẹ silẹ laarin wọn latari pe wọn o gbọ ara wọn ye mọ lori bi wọn ṣe n dana pọ, jẹun pọ, eyi lo mu ki Yusuf sọ pe oun yoo ko awọn abọ ti wọn lo tẹlẹ tori pe wọn o le dana pọ mọ. Lasiko ti Farouk dari de lati mọṣalaaṣi ni Yusuf lọọ ṣakọlu si i, to si gun un lọbẹ pa. Awọn tiṣẹlẹ naa ṣoju wọn ti a fi orukọ bo laṣiri to ba ALAROYE, sọrọ sọ pe awọn mejeeji ni aawọ bẹ silẹ laarin wọn latari pe Farouk ti wọn gun pa ni o maa saaba fi owo silẹ ti wọn ba fẹ dana, ti Yusuf yoo si maa sọ pe oun ko lowo, eyi lo ni o da aawọ naa silẹ, wọn gbinyanju lati pari aawọ ọhun, ṣugbọn pabo lo ja si, to si pada jẹ pe Yusuf sẹku pa ẹnikeji rẹ ti wọn jọ n gbele.


Awọn ọmọ Rẹmọ, laduugbo Ọṣinbajo, ni ko waa dupo aarẹ lọdun to n bọ

Adefunkẹ Adebiyi, Abẹokuta Awọn ọmọ ilu Rẹmọ, ti i ṣe ilu abinibi Ọjọgbọn Yẹmi Ọṣinbajo, labẹ ẹgbẹ ti wọn n pe ni ‘PYO for President’ ti ni ki Igbakeji Aarẹ ile wa yii maa bọ waa dupo aarẹ Naijiria lọdun to n bọ, wọn ni gbogbo ara lawọn fi ṣatilẹyin fun un. Ipinnu pe ki Ọṣinbajo waa dije dupo aarẹ yii ko deede waye, nibi ipade kan ti wọn ṣe pẹlu gbogbo awọn ọmọ Rẹmọ lọjọ kẹrin, oṣu keji, ọdun 2022 yii, n’Iṣara Rẹmọ, ni wọn ti fẹnu ko si i pe ki Yẹmi Ọṣinbajo to jẹ ọmọ awọn naa dara pọ m’awọn to fẹẹ dije dupo aarẹ ilẹ wa lọdun to n bọ. Ọnarebu John Ọbafẹmi to ti jẹ alaga ijọba ibilẹ Ariwa Rẹmọ fun igba meji ri, to tun jẹ alaga ALGON ri lo n dari awọn ẹgbẹ to n ṣatilẹyin fun Ọṣinbajo ni Rẹmọ naa. Ẹgbẹ naa ṣalaye pe awọn n pe ọmọ bibi ilu Ikẹnnẹ Rẹmọ yii pe ko waa dije, nitori awọn mọ pe o ni ọgbọn inu ati oye to le fi tu ọkọ Naijiria yii de ebute ogo. Wọn ni fun idi eyi lawọn ṣe n pe fun atilẹyin awọn ọmọ orilẹ-ede Naijiria gbogbo, pe kawọn naa ti Ọṣinbajo lẹyin ko le ṣee ṣe fun un lati di aarẹ ni 2023. Diẹ ninu awọn eeyan nla to wa nibi ipade naa ti wọn wa lati ijọba ibilẹ mẹtẹẹta ti Rẹmọ pin si ni, Ọnarebu John Ọbafẹmi, Ọtunba Fatai Ṣowẹmimọ, Ọmọọba Micheal Adesanya, Alaaji Aṣiru, Ọnarebu Erinfọlami, Ọnarebu Deji Ṣolaja ati bẹẹ bẹẹ lọ.


Ile-ẹjọ ran ayederu lọọya lẹwọn l’Ekiti

Taofeek Surdiq, Ado-Ekiti Ile-ẹjọ Mijisireeti kan to wa l’Ado-Ekiti, nipinlẹ Ekiti, ti ran ọkunrin ẹni ọdun mejilelogoji kan, Abayọmi Kayọde lẹwọn ọṣun mẹfa pẹlu iṣẹ aṣekara, lori ẹsun pe o pe ara rẹ ni agbẹjọro. Awọn agbẹjọro ẹkun Ikẹrẹ-Ekiti lo mu ọkunrin naa, ti wọn si fa a le ọlọpaa lọwọ pẹlu ẹsun pe o funra rẹ ṣe agbelẹrọ ontẹ ati siili awọn agbẹjọro niluu naa, lẹyin to parọ pe oun lọ sileewe giga Yunifasiti ipinlẹ Ekiti. Ninu idajọ rẹ, Onidaajọ Taofeek Ọla-Ọlọrun sọ pe ọdaran naa jẹbi ẹsun mejeeji ti wọn fi kan, o si paṣẹ pe ko san ẹgbẹrun lọna àádọta Naira lori ẹsun kọọkan tabi ko lọ ṣewọn ọṣun mẹfa gbako pẹlu iṣẹ aṣekara. Ṣaaju ni agbẹjọro fun ayederu lọọya yii, Ọgbẹni Tọpe, ti bẹbẹ pe ki ile-ẹjọ fi onibaara oun silẹ lẹin to ti gba pe loootọ loun ṣẹ ẹṣẹ naa, o si tun tọrọ aforiji lọwọ ile-ẹjọ naa. Ṣugbọn gbogbo ẹbẹ ti agbẹjọro yii bẹ, niṣe lo gba ẹyin eti ile-ẹjọ naa lọ. Nigba to n sọrọ lẹyin idajọ naa, Alaga awọn agbẹjọro ni ẹkun Ikẹrẹ-Ekiti, Arabinrin Kẹkẹ Owolabi, sọ pe ayederu agbẹjọro yii ti di ẹlẹwọn, bo tilẹ jẹ pe ile-ẹjọ fun ni aaye lati san owo itanran.


Ile-ẹjọ ran ayederu lọọya lẹwọn l’Ekiti

Ṣaaju ni agbẹjọro fun ayederu lọọya yii, Ọgbẹni Tọpe, ti bẹbẹ pe ki ile-ẹjọ fi onibaara oun silẹ lẹin to ti gba pe loootọ loun ṣẹ ẹṣẹ naa, o si tun tọrọ aforiji lọwọ ile-ẹjọ naa. Ṣugbọn gbogbo ẹbẹ ti agbẹjọro yii bẹ, niṣe lo gba ẹyin eti ile-ẹjọ naa lọ. Nigba to n sọrọ lẹyin idajọ naa, Alaga awọn agbẹjọro ni ẹkun Ikẹrẹ-Ekiti, Arabinrin Kẹkẹ Owolabi, sọ pe ayederu agbẹjọro yii ti di ẹlẹwọn, bo tilẹ jẹ pe ile-ẹjọ fun ni aaye lati san owo itanran. O ni eleyii yoo kọ awọn ayederu lọọya ti wọn n ba iṣẹ agbẹjọro jẹ lọgbọn.


Ile-ẹjọ ran ayederu lọọya lẹwọn l’Ekiti

O ni eleyii yoo kọ awọn ayederu lọọya ti wọn n ba iṣẹ agbẹjọro jẹ lọgbọn.


Wahala ẹgbẹ APC, awọn TOP ni kileeṣẹ ọlọpaa gbe kọmiṣanna to wa l’Ọṣun kuro

Florence Babaṣọla, Oṣogbo Awọn The Osun Progressives (TOP) ti wọn jẹ igun ẹgbẹ oṣelu APC ti Ọgbẹni Arẹgbẹṣọla n ṣatilẹyin fun nipinlẹ Ọṣun ti ke si ọga agba patapata funleeṣẹ ọlọpaa lorileede Naijiria, IG Usman Baba, lati gbe Kọmiṣanna ọlọpaa to wa l’Ọṣun bayii, Ọlawale Ọlọkọde, kuro kiakia. Alaga wọn, Alhaji Rasaq Ṣalinṣile, sọ fun awọn oniroyin lọsan-an ọjọ Ẹti, Furaidee, niluu Oṣogbo, pe gbogbo iwa ti Ọlọkọde n hu lori rogbodiyan to n ṣẹlẹ ninu ẹgbẹ naa lọwọlọwọ lo n tọka si i pe abẹ ijọba lo wa. O ṣalaye pe kọmiṣanna naa ti gbe ojuṣe rẹ to ni i ṣe pẹlu idaabobobo ẹmi ati dukia gbogbo araalu ti sẹgbẹẹ kan, awọn ti wọn jẹ ọmọlẹyin Gomina Gboyega Oyetọla nikan lo ku ti Ọlọkọde n daabo bo. Ṣalinṣile fi kun ọrọ rẹ pe ki nnkan too yiwọ nipinlẹ Ọṣun, Usman Baba gbọdọ gbe Ọlọkọde kuro nitori o ni ibi ti iforiti eniyan maa n de ti yoo fi pin. A oo ranti pe nirọlẹ Ọjọbọ, Tọsidee, lawọn tọọgi kan ṣakọlu si ile Arẹgbẹṣọla, ‘Ọranmiyan House’, to wa niluu Oṣogbo, wọn yinbọn lu gilaasi ile alaja mẹrin ọhun, bẹẹ ni wọn yinbọn si ẹrọ amunawa to wa ninu ọgba naa. Alaga TOP sọ pe to ba jẹ pe Ọlọkọde ti n gbe igbesẹ lori ikọlu ti awọn igun IleriOluwa ti n ṣe si awọn latigba yii wa, ti awọn si n fi to awọn ọlọpaa leti, iru nnkan to ṣẹlẹ l’Ọjọbọ naa ko ni i ṣẹlẹ.


Ṣalinṣile fi kun ọrọ rẹ pe ki nnkan too yiwọ nipinlẹ Ọṣun, Usman Baba gbọdọ gbe Ọlọkọde kuro nitori o ni ibi ti iforiti eniyan maa n de ti yoo fi pin. A oo ranti pe nirọlẹ Ọjọbọ, Tọsidee, lawọn tọọgi kan ṣakọlu si ile Arẹgbẹṣọla, ‘Ọranmiyan House’, to wa niluu Oṣogbo, wọn yinbọn lu gilaasi ile alaja mẹrin ọhun, bẹẹ ni wọn yinbọn si ẹrọ amunawa to wa ninu ọgba naa. Alaga TOP sọ pe to ba jẹ pe Ọlọkọde ti n gbe igbesẹ lori ikọlu ti awọn igun IleriOluwa ti n ṣe si awọn latigba yii wa, ti awọn si n fi to awọn ọlọpaa leti, iru nnkan to ṣẹlẹ l’Ọjọbọ naa ko ni i ṣẹlẹ. O ni ipinlẹ Ọṣun ti di ibi ẹrujẹjẹ fun ẹnikẹni to ba ti ni erongba to yatọ si ti Gomina Oyetọla, ọpọlọpọ awọn ọmọ TOP ni wọn ko si le sun ninu ile ara wọn mọ latari bi awọn janduuku ṣe n dun kukulaja mọ wọn kaakiri. O sọ siwaju pe awọn mọ lara awọn ti wọn waa ṣekọlu si Ọranmiyan House, awọn si ti fun ileeṣẹ ọlọpaa lorukọ wọn, ṣugbọn awọn ko nireti pe ohun rere kan le tibẹ jade. Amọ ṣa, alaga ẹgbẹ oṣelu New Nigeria Peoples’ Party (NNPP) nipinlẹ Ọṣun, Dokita Tosin Ọdẹyẹmi, ti ke si awọn agbaagba nipinlẹ Ọṣun lati da si wahala ojoojumọ yii.


O ni ipinlẹ Ọṣun ti di ibi ẹrujẹjẹ fun ẹnikẹni to ba ti ni erongba to yatọ si ti Gomina Oyetọla, ọpọlọpọ awọn ọmọ TOP ni wọn ko si le sun ninu ile ara wọn mọ latari bi awọn janduuku ṣe n dun kukulaja mọ wọn kaakiri. O sọ siwaju pe awọn mọ lara awọn ti wọn waa ṣekọlu si Ọranmiyan House, awọn si ti fun ileeṣẹ ọlọpaa lorukọ wọn, ṣugbọn awọn ko nireti pe ohun rere kan le tibẹ jade. Amọ ṣa, alaga ẹgbẹ oṣelu New Nigeria Peoples’ Party (NNPP) nipinlẹ Ọṣun, Dokita Tosin Ọdẹyẹmi, ti ke si awọn agbaagba nipinlẹ Ọṣun lati da si wahala ojoojumọ yii. Ninu atẹjade kan to fọwọ si, Ọdẹyẹmi sọ pe ti nnkan ba n lọ bayii, inu ewu nla ni ẹmi awọn araalu wa nitori nibi ti erin meji ba ti n ja, koriko abẹ rẹ lo maa n fori ko o. Ọdẹyẹmi to tun jẹ akọwe agbarijọpọ ẹgbẹ awọn oṣelu l’Ọṣun (IPAC), ṣalaye pe ẹgbẹ APC ti n mu kipinlẹ Ọṣun gbona nitori bi wọn ṣe n ba ara wọn ja niluu Oṣogbo ni wọn tun n ja kaakiri ijọba ibilẹ. O ni ki ẹgbẹ naa gbejọba silẹ loṣu keje lalaafia, ki wọn ma sọ ipinlẹ Ọṣun di ibudo ogun ki wọn too kuro.


Ninu atẹjade kan to fọwọ si, Ọdẹyẹmi sọ pe ti nnkan ba n lọ bayii, inu ewu nla ni ẹmi awọn araalu wa nitori nibi ti erin meji ba ti n ja, koriko abẹ rẹ lo maa n fori ko o. Ọdẹyẹmi to tun jẹ akọwe agbarijọpọ ẹgbẹ awọn oṣelu l’Ọṣun (IPAC), ṣalaye pe ẹgbẹ APC ti n mu kipinlẹ Ọṣun gbona nitori bi wọn ṣe n ba ara wọn ja niluu Oṣogbo ni wọn tun n ja kaakiri ijọba ibilẹ. O ni ki ẹgbẹ naa gbejọba silẹ loṣu keje lalaafia, ki wọn ma sọ ipinlẹ Ọṣun di ibudo ogun ki wọn too kuro.


Nitori jibiti ti wọn lu awọn onibaara wọn,  ileeṣẹ RevolutionPlus Property ko Toyin Abraham, Ọdunlade Adekọla si wahala

Jọkẹ Amọri Bawọn oṣere ilẹ wa meji yii, Ọdunlade Adekọla ati Toyin Ahimaku ko ba tete wa nnkan ṣe si i, afaimọ ki ileeṣẹ to n ta ile ati ilẹ ti wọn n ṣe aṣoju fun, RevolutionPlus Property to jẹ ti Oloye Bamidele Ọnalaja ati iyawo rẹ, Tolu Ọnalaja, ma ba orukọ wọn jẹ lọdọ awọn to fẹran wọn. Eyi ko ṣeyin bi ṣe fi ẹsun jibiti kan ileeṣẹ to n ta ile ati ilẹ yii. Wọn ni wọn gbowo lọwọ ogunlọgọ eeyan lati ta ilẹ fun wọn, ṣugbọn wọn ko mu adehun ṣe lori rẹ. Akọroyin ori ẹrọ ayelujara ti wọn n pe ni gistlovers lo kọkọ tu aṣiri naa sita, nibi to ti bu Toyin Abraham ati Ọdunlade ti wọn jẹ aṣoju ileeṣẹ naa, to si rọ wọn ki wọn wa nnkan ṣe si ọrọ ileeṣẹ ti wọn n ṣoju fun ọhun. O ni ọpọ eeyan ni wọn n fi atẹranṣẹ ṣọwọ soun, ti wọn n sunkun pe awọn sanwo ilẹ fun RevolutionPlus Property, sugbọn wọn ko fun awọn nilẹ. Awọn mi-in wa to jẹ pe lati ọdun 2019 ni wọn ti sanwo ti wọn ko si gburoo nnkan kan titi di ba a ṣe n sọ yii.


Akọroyin ori ẹrọ ayelujara ti wọn n pe ni gistlovers lo kọkọ tu aṣiri naa sita, nibi to ti bu Toyin Abraham ati Ọdunlade ti wọn jẹ aṣoju ileeṣẹ naa, to si rọ wọn ki wọn wa nnkan ṣe si ọrọ ileeṣẹ ti wọn n ṣoju fun ọhun. O ni ọpọ eeyan ni wọn n fi atẹranṣẹ ṣọwọ soun, ti wọn n sunkun pe awọn sanwo ilẹ fun RevolutionPlus Property, sugbọn wọn ko fun awọn nilẹ. Awọn mi-in wa to jẹ pe lati ọdun 2019 ni wọn ti sanwo ti wọn ko si gburoo nnkan kan titi di ba a ṣe n sọ yii. Ọpọ awọn ti wọn si ni awọn ko ra ilẹ mọ, ki RevolutionPlus Property bawọn kowo awọn, wọn ni ileeṣẹ naa ni awọn yoo yọ ida ogoji ninu owo ti wọn ti san kalẹ. Eyi to buru ju ninu ọrọ naa ni ede abuku ti wọn ni ọakn ninu awọn ọga ileeṣẹ naa, Tolu Ọnalaja ti wọn ni o n rọjo eebu le awọn onibaara to sanwo lori, to si n sọrọ kobakungbe si wọn. Ohun tawọn eeyan n sọ ni pe asiko niyi fun Toyin Abraham lati jade, ko gbeja awọn eeyan rẹ, ko si ri i pe oun ṣọna bi wọn ṣe maa ri owo wọn gba nitori ọun ti awọn ololufẹ rẹ ri gẹgẹ bii aṣoju ileeṣẹ naa lo mu ki wọn ra ilẹ lọwọ wọn.


Ọpọ awọn ti wọn si ni awọn ko ra ilẹ mọ, ki RevolutionPlus Property bawọn kowo awọn, wọn ni ileeṣẹ naa ni awọn yoo yọ ida ogoji ninu owo ti wọn ti san kalẹ. Eyi to buru ju ninu ọrọ naa ni ede abuku ti wọn ni ọakn ninu awọn ọga ileeṣẹ naa, Tolu Ọnalaja ti wọn ni o n rọjo eebu le awọn onibaara to sanwo lori, to si n sọrọ kobakungbe si wọn. Ohun tawọn eeyan n sọ ni pe asiko niyi fun Toyin Abraham lati jade, ko gbeja awọn eeyan rẹ, ko si ri i pe oun ṣọna bi wọn ṣe maa ri owo wọn gba nitori ọun ti awọn ololufẹ rẹ ri gẹgẹ bii aṣoju ileeṣẹ naa lo mu ki wọn ra ilẹ lọwọ wọn. Toyin Abraham naa ti jade o, o si ti rọ awọn eeyan pe ki wọn ni suuru, o ṣeleri pe gbogbo ọrọ naa lawọn yoo yanju.


Toyin Abraham naa ti jade o, o si ti rọ awọn eeyan pe ki wọn ni suuru, o ṣeleri pe gbogbo ọrọ naa lawọn yoo yanju.


Idije imọ Ede Yoruba to le sọ awọn akẹkọọ ileewe girama di miliọnia bẹrẹ

Ọlawale Ajao, Ibadan Idije imọ Ede Yoruba to le sọ awọn akẹkọọ ileewe girama di miliọnia yoo bẹrẹ ninu oṣu kẹrin, ọdun 2022 yii kaakiri ileewe girama nilẹ Yoruba, Kogi ati Kwara nibi ti awọn akẹkọọ ati ileewe to ba yege yoo ti gba ẹbun owo ati oriṣiiriṣii nnkan mi-in. Ibudo Ajọ Agbaye (Yoruba World Centre) lo ṣagbekalẹ eto naa, ọdọọdun nidije ọhun yoo si maa jẹaye. Gbogbo ipinlẹ ta a ti le ba iran Yoruba pade lorileede yii ni wọn ni ifigagbaga imọ yii ko sinu. Iyẹn ni pe bo ṣe kan ipinlẹ Ọyọ, Eko, Ọṣun, Ogun, Ondo ati Ekiti ni ko yọ awọn ipinlẹ bii Kwara ati Kogi paapaa silẹ. Afojusun eto yii, ta a pe akori ẹ ni “ASIKO LATI PE AWỌN ỌDỌ WA TO TI SỌNU SINU AṢA ATỌHUNRINWA PADA” ni lati fun awọn akẹkọọ ati ileewe wọn lanfaani lati fi ẹbun owo atawọn nnkan meremere ṣefa jẹ. Ninu ipade ti igbimọ ajọ Yoruba Agbaye ṣe pẹlu awọn adari Ẹgbẹ Akọmọlede Yoruba nilẹ yii, atawọn olukọ ede Yoruba kaakiri awọn ileewe girama gbogbo ni wọn ti kede igbesẹ ti yoo sọ awọn akẹkọọ doloriire yii.


Iyẹn ni pe bo ṣe kan ipinlẹ Ọyọ, Eko, Ọṣun, Ogun, Ondo ati Ekiti ni ko yọ awọn ipinlẹ bii Kwara ati Kogi paapaa silẹ. Afojusun eto yii, ta a pe akori ẹ ni “ASIKO LATI PE AWỌN ỌDỌ WA TO TI SỌNU SINU AṢA ATỌHUNRINWA PADA” ni lati fun awọn akẹkọọ ati ileewe wọn lanfaani lati fi ẹbun owo atawọn nnkan meremere ṣefa jẹ. Ninu ipade ti igbimọ ajọ Yoruba Agbaye ṣe pẹlu awọn adari Ẹgbẹ Akọmọlede Yoruba nilẹ yii, atawọn olukọ ede Yoruba kaakiri awọn ileewe girama gbogbo ni wọn ti kede igbesẹ ti yoo sọ awọn akẹkọọ doloriire yii. Gbogbo alaga ẹgbẹ Akọmọlede ni gbogbo awọn ipinlẹ taa ti darukọ ṣaaju, titi dori aarẹ ẹgbẹ naa jake-jado orileede yii ni wọn peju-pesẹ sibi ipade nla ọhun. Eto idije imọ Yoruba ọlọdọọdun ti ajọ Ibudo Yoruba Agbaye gbe kalẹ yii ni yoo maa waye pẹlu ajọṣepọ ijọba ilẹ Yoruba gbogbo, nitori awọn ileeṣẹ to n mojuto eto ẹkọ lawọn ijọba ipinlẹ kaakiri ilẹ Kaaarọ-o-jiire-bi naa wa ninu awọn agbatẹru eto yii. Gẹgẹ bi alakooso ajọ Yoruba World Centre, Ọgbẹni Alao Adedayọ, to fidi iroyin yii mulẹ ṣe sọ siwaju, ileeṣẹ to jẹ ajumọni awọn ijọba ilẹ Yoruba, (Odu’a Investment Company Plc.)


Gbogbo alaga ẹgbẹ Akọmọlede ni gbogbo awọn ipinlẹ taa ti darukọ ṣaaju, titi dori aarẹ ẹgbẹ naa jake-jado orileede yii ni wọn peju-pesẹ sibi ipade nla ọhun. Eto idije imọ Yoruba ọlọdọọdun ti ajọ Ibudo Yoruba Agbaye gbe kalẹ yii ni yoo maa waye pẹlu ajọṣepọ ijọba ilẹ Yoruba gbogbo, nitori awọn ileeṣẹ to n mojuto eto ẹkọ lawọn ijọba ipinlẹ kaakiri ilẹ Kaaarọ-o-jiire-bi naa wa ninu awọn agbatẹru eto yii. Gẹgẹ bi alakooso ajọ Yoruba World Centre, Ọgbẹni Alao Adedayọ, to fidi iroyin yii mulẹ ṣe sọ siwaju, ileeṣẹ to jẹ ajumọni awọn ijọba ilẹ Yoruba, (Odu’a Investment Company Plc.) ati DAWN Commission, iyẹn ajọ to n ri si eto idagbasoke ilẹ Yoruba naa wa lara awọn to ṣagbatẹru eto nla naa. Ọgbẹni Adedayọ fi kun un pe lati ijọba ibilẹ ni idije naa yoo ti maa bẹrẹ, ki awọn to ba jawe olubori nijọba ibilẹ kọọkan too jọ figagbaga. Lẹyin naa lawọn to ba ṣe ipo kin-in-ni ni ipinlẹ kọọkan yoo jọ na an tan bii owo ninu aṣekagba idije ti yoo sọ ẹni to ba fakọyọ ju lọ di miliọnia yii.


ati DAWN Commission, iyẹn ajọ to n ri si eto idagbasoke ilẹ Yoruba naa wa lara awọn to ṣagbatẹru eto nla naa. Ọgbẹni Adedayọ fi kun un pe lati ijọba ibilẹ ni idije naa yoo ti maa bẹrẹ, ki awọn to ba jawe olubori nijọba ibilẹ kọọkan too jọ figagbaga. Lẹyin naa lawọn to ba ṣe ipo kin-in-ni ni ipinlẹ kọọkan yoo jọ na an tan bii owo ninu aṣekagba idije ti yoo sọ ẹni to ba fakọyọ ju lọ di miliọnia yii. ‘‘Ta o ba gbagbe, laipẹ yii ni Igbakeji Aarẹ orileede yii, Ọjọgbọn Yẹmi Ọṣinbajo, awọn gomina, awọn ọba ilẹ Yoruba, atawọn saraki saraki ọmọ Oodua ṣe ifilọlẹ Yoruba World Centre. Yoruba World Centre ta a si wi yii, ọkan lara ọmọ ti ajọ kan ti awọn oloyinbo n pe ni International Centre for Yoruba Arts and Culture (INCEYAC) bi ni i ṣe. “Mo ranti daadaa pe lara iṣẹ ta a pinnu lati maa fi ajọ INCEYAC ṣe ni lati pe awọn ọdọ wa to ti ba aṣa atọhunrinwa lọ pada, iṣẹ ọhun naa la ti bẹrẹ yii, ka le ti asiko yii fi ipilẹ rere lelẹ fun ọjọọwaju iran wa”.


‘‘Ta o ba gbagbe, laipẹ yii ni Igbakeji Aarẹ orileede yii, Ọjọgbọn Yẹmi Ọṣinbajo, awọn gomina, awọn ọba ilẹ Yoruba, atawọn saraki saraki ọmọ Oodua ṣe ifilọlẹ Yoruba World Centre. Yoruba World Centre ta a si wi yii, ọkan lara ọmọ ti ajọ kan ti awọn oloyinbo n pe ni International Centre for Yoruba Arts and Culture (INCEYAC) bi ni i ṣe. “Mo ranti daadaa pe lara iṣẹ ta a pinnu lati maa fi ajọ INCEYAC ṣe ni lati pe awọn ọdọ wa to ti ba aṣa atọhunrinwa lọ pada, iṣẹ ọhun naa la ti bẹrẹ yii, ka le ti asiko yii fi ipilẹ rere lelẹ fun ọjọọwaju iran wa”. Bẹẹ l’Ọgbẹni Adedayọ to tun jẹ Oludasilẹ ileeṣẹ iweeroyin ALAROYE ṣe sọ. Gẹgẹ bii atupalẹ ti baba naa ṣe, o ni, “Lọwọlọwọ yii, akẹkọọ to n wọle sileewe girama kaakiri ilẹ Yoruba ati ni Kwara pẹlu ipinlẹ Kogi lọdọọdun ju miliọnu kan lọ. Apapọ awọn akẹkọọ to wa nileewe girama pata le ni miliọnu marun-un.


Bẹẹ l’Ọgbẹni Adedayọ to tun jẹ Oludasilẹ ileeṣẹ iweeroyin ALAROYE ṣe sọ. Gẹgẹ bii atupalẹ ti baba naa ṣe, o ni, “Lọwọlọwọ yii, akẹkọọ to n wọle sileewe girama kaakiri ilẹ Yoruba ati ni Kwara pẹlu ipinlẹ Kogi lọdọọdun ju miliọnu kan lọ. Apapọ awọn akẹkọọ to wa nileewe girama pata le ni miliọnu marun-un. Taa ba waa da awọn akẹkọọ wọnyi sọna ọgọrun-un, awọn ojulowo ọmọ Yoruba, to jẹ pe nilẹ Yoruba la bi wọn si, ju ida aadọrun-un (90) lọ. Ba a ba waa le ra awọn ọmọ ọlọpọlọ pipe to ti ba aṣa alaṣa lọ wọnyi pada sinu aṣa wa, dajudaju, iran Yoruba ko ni i ṣai jẹ iran oloriire ju lọ lorilẹ aye. “Iran Yoruba yoo ṣoriire nitori igbesẹ ta a dawọ le yii ko ni i jẹ ki ede wa parun.


Taa ba waa da awọn akẹkọọ wọnyi sọna ọgọrun-un, awọn ojulowo ọmọ Yoruba, to jẹ pe nilẹ Yoruba la bi wọn si, ju ida aadọrun-un (90) lọ. Ba a ba waa le ra awọn ọmọ ọlọpọlọ pipe to ti ba aṣa alaṣa lọ wọnyi pada sinu aṣa wa, dajudaju, iran Yoruba ko ni i ṣai jẹ iran oloriire ju lọ lorilẹ aye. “Iran Yoruba yoo ṣoriire nitori igbesẹ ta a dawọ le yii ko ni i jẹ ki ede wa parun. Bakan naa, yoo lana fun ipese iṣẹ, ironilagbara fawọn ọdọ, ati paapaa, iṣọkan ati igbọra-ẹni-ye laarin awọn ẹya gbogbo to wa ni Naijiria wa yii. “Nitori idi eyi, ojuṣe wa ni lati ṣe koriya fawọn ọdọ wa lati maa sọ ede Yoruba, ki wọn si maa fi ede naa kọ nnkan silẹ. Awọn akitiyan taa ko jọ sinu idije imọ Yoruba taa gbe kalẹ ọhun naa ree ki awọn akẹkọọ wa le ni imọ kikun nipa ede ati aṣa Yoruba.


Bakan naa, yoo lana fun ipese iṣẹ, ironilagbara fawọn ọdọ, ati paapaa, iṣọkan ati igbọra-ẹni-ye laarin awọn ẹya gbogbo to wa ni Naijiria wa yii. “Nitori idi eyi, ojuṣe wa ni lati ṣe koriya fawọn ọdọ wa lati maa sọ ede Yoruba, ki wọn si maa fi ede naa kọ nnkan silẹ. Awọn akitiyan taa ko jọ sinu idije imọ Yoruba taa gbe kalẹ ọhun naa ree ki awọn akẹkọọ wa le ni imọ kikun nipa ede ati aṣa Yoruba.


Nitori wahala ijaabu to mu ẹmi akẹkọọ kan lọ, ijọba ti ileewe girama kan pa ni Kwara

O kere tan, ọmọleewe kan lo ku, ti ọpọ si fara pa yannayanna, lasiko ti awọn ọmọ ileewe Baptist High School, nijọba ibilẹ Ọyun, niluu Ijagbo, n ṣe iwọde wọọrọwọ ninu ọgba ileewe naa l’Ọjọbọ, Tọsidee, ọṣẹ yii. ALAROYE gbọ pe lasiko ti wọn n ṣe iwọde ifẹhonuhan lori pe awọn alaṣẹ ileewe naa yari kanlẹ pe awọn ko faaye gba ki awọn ọmọ Musulumi maa lo ijaabu ninu ọgba ileewe ọhun. Nibi ti wọn ti n ṣe iwọde lọwọ ni awọn janduku kan ti lọọ ṣe akọlu si wọn, to mu ki akẹkọọ kan, Habeen Mustapha, pade ọlọjọ rẹ, ti ọpọ awọn ọmọ ileewe ọhun si fara pa yannayanna. Lati ọjọ kẹtadinlogun, oṣu kin-in-ni, ọdun yii, ni wọn sọ pe gbọnmi si i, omi o to o, ti n waye ninu ọgba ileewe ọhun latari pe awọn alaṣẹ sọ pe awọn ọmọ Musulumi lobinrin ko gbọdọ lo ijaabu ninu ọgba ileewe naa mọ, ti awọn obi awọn Musulumi ileewe naa si fariga pe ileewe ijọba ni, wọn o le fofin de ọmọ awọn lati lo ijaabu wọn, eyi to mu ki ijọba da si i, to si ni ọmọ to ba wu le lo ijaabu lawọn ileewe ijọba gbogbo nipinlẹ Kwara. Ni bayii, ijọba ipinlẹ Kwara ti bẹnu atẹ lu iṣẹlẹ naa, o si ti paṣẹ pe ki wọn ti ileewe naa pa kiakia titi di ọjọ ainigbendeke.


Awọn ọdọmọkunrin to bẹ ori ọrẹbinrin ọkan ninu wọn lati fi ṣoogun owo l’Abẹokuta ti foju ba kootu

Adewumi Adegoke Ọjọbọ, Tọsidee, ọsẹ yii, ni ileeṣẹ ọlọpaa ipinlẹ Ogun wọ awọn ọmọde keekeeke ti wọn bẹ ori ọrẹbinrin ọkan ninu wọn pẹlu erongba lati fi ṣoogun lọ si ile-ẹjọ giga kan ni Isabo, niluu Abẹokuta, nipinlẹ Ogun. Awọn mẹrẹẹrin ọhun, Balogun Mustakeem, Majẹkodunmi Sọliudeen, Abdul Gafar Lukmon ati Majẹkodunmi Ọladẹhinde ni wọn wọ wa siwaju Onidaajọ I.O Abudu pẹlu iwe ipẹjọ to ni nọmba MISC 22/2022. Ẹsun meji ọtọọtọ ti wọn fi kan wọn niwaju adajọ ni ẹsun ipaniyan ati igbiyanju lati paayan.


Awọn tọọgi kọlu ile Arẹgbẹṣọla l’Oṣogbo, wọn ni ṣe ni wọn fẹẹ dana sun un

Florence Babaṣọla, Oṣogbo Ile nla ti gomina ana nipinlẹ Ọṣun, Ọgbẹni Rauf Arẹgbẹṣọla, maa n lo fun ipolongo ibo ti wọn pe ni Ọranmiyan House, niluu Oṣogbo, ni awọn tọọgi kọlu tibọn-tibọn nirọlẹ Ọjọbọ, Tọsidee, ọsẹ yii. Iṣẹlẹ naa waye lẹyin ti awọn igun ẹgbẹ oṣelu APC nipinlẹ Ọṣun ti wọn jẹ ọmọlẹyin Arẹgbẹṣọla, iyẹn TOP, ṣe ipade ọlọsọọsẹ wọn tan nibẹ. Bi iro ibọn ṣe bẹrẹ si i dun niwaju ile naa to wa loju-ọna Oṣogbo si Gbọngan, niluu Oṣogbo, lawọn ti wọn wa lagbegbe naa n sa kaakiri fun ẹmi wọn. Alaroye gbọ pe bi awọn tọọgi naa ṣe n yinbọn si gilaasi ile nla naa ni wọn n yinbọn si ẹrọ amunawa kan to wa ninu ọgba nibẹ. Bi wọn ṣe yinbọn si tẹnti to wa nibẹ ni ina bẹrẹ, awọn ti wọn n taja lagbegbe yẹn ni wọn si pana naa lẹyin ti awọn tọọgi naa lọ tan. Ẹnikan ti ọrọ naa ṣoju ẹ, Ṣeun Abọsẹde, ti gbogbo eeyan mọ si Safety, ṣalaye pe mọto meji; Sienna alawọ pupa kan ati bọọsi Toyota Hiace kan ni awọn tọọgi naa gbe wa.


Alaroye gbọ pe bi awọn tọọgi naa ṣe n yinbọn si gilaasi ile nla naa ni wọn n yinbọn si ẹrọ amunawa kan to wa ninu ọgba nibẹ. Bi wọn ṣe yinbọn si tẹnti to wa nibẹ ni ina bẹrẹ, awọn ti wọn n taja lagbegbe yẹn ni wọn si pana naa lẹyin ti awọn tọọgi naa lọ tan. Ẹnikan ti ọrọ naa ṣoju ẹ, Ṣeun Abọsẹde, ti gbogbo eeyan mọ si Safety, ṣalaye pe mọto meji; Sienna alawọ pupa kan ati bọọsi Toyota Hiace kan ni awọn tọọgi naa gbe wa. O ni ọna Ogo-Oluwa lawọn eeyan naa gba wa, ibọn Pump Action si ni wọn gbe lọwọ ti wọn n yin. O ni ọta ibọn ti awọn ṣa nilẹ to ọgbọn. O fi kun un pe bii iṣẹju mẹẹẹdogun ni wọn fi ṣiṣẹ naa, bi wọn si ṣe tẹ ifẹ inu ara wọn tan ni wọn lọ.


O ni ọna Ogo-Oluwa lawọn eeyan naa gba wa, ibọn Pump Action si ni wọn gbe lọwọ ti wọn n yin. O ni ọta ibọn ti awọn ṣa nilẹ to ọgbọn. O fi kun un pe bii iṣẹju mẹẹẹdogun ni wọn fi ṣiṣẹ naa, bi wọn si ṣe tẹ ifẹ inu ara wọn tan ni wọn lọ.


Sawoolu pade awọn ọmọbinrin meji ti wọn ko rowo ileewe san, lo ba loun yoo maa gbọ bukaata ileewe wọn

Adewumi Adegoke Orire nla lo de ba awọn ọmọbinrin meji tọjọ ori wọn wa laarin ọdun mẹsan-an si mejila pẹlu bi Gomina ipinilẹ Eko, Babajide Sanwo-Olu, ṣe gba lati maa tọju awọn ọmọ naa, ti yoo si maa gbọ gbogbo bukaata to ba jẹ yọ lori ọrọ ileewe wọn. Lasiko ti gomina n kaari fun iṣẹ ilu lo ri awọn ọmọ wọnyi ti wọn ru ike lori ti wọn n rin lọ, ni gomina ba da dẹrẹba rẹ duro, lo ba bọ silẹ ninu mọto, o si bẹrẹ itakurọsọ pẹlu awọn ọmọ naa. Sanwoolu beere idi ti awọn ọmọ naa ko fi lọ sileewe, eyi akọkọ ni awọn obi oun ko ri owo ileewe oun san ni. Ekeji ni oun ṣẹṣẹ de siluu Eko lati Kano ni. Wọn ni awọn n lọ lati jiṣẹ fun aọn obi awọn ni. Ni gomina ba tẹle wọn ti wọn fi ri awọn obi wọn.


Ekeji ni oun ṣẹṣẹ de siluu Eko lati Kano ni. Wọn ni awọn n lọ lati jiṣẹ fun aọn obi awọn ni. Ni gomina ba tẹle wọn ti wọn fi ri awọn obi wọn. Nibẹ lo ti ṣeleri pe oun yoo gbọ bukaata to ba jẹ mọ ileewe awọn ọmọ naa ati itọju wọn. N ni idunnu ba ṣubu layọ fun awọn ọmọbinrin mejeeji yii.


Nibẹ lo ti ṣeleri pe oun yoo gbọ bukaata to ba jẹ mọ ileewe awọn ọmọ naa ati itọju wọn. N ni idunnu ba ṣubu layọ fun awọn ọmọbinrin mejeeji yii.


Tijọba orileede Benin ko ba fi Sunday Igboho silẹ, a ṣetan lati fi agbara ibilẹ mu un jade – Aarẹ Agbẹkọya

Florence Babaṣọla, Oṣogbo Oloye Kamorudeen Okiki Arẹmu to jẹ Aarẹ agbaye fun ẹgbẹ Agbẹkọya kaakiri agbaye ti sọ pe tijọba orileede Benin ko ba fi ajijagbara nni, Sunday Igboho, silẹ nilana ofin, awọn yoo fi agbara ibilẹ gbe e jade. Lasiko ti awọn ọmọ ẹgbẹ naa kaakiri ilẹ Yoruba ṣe iwọde wọọrọwọ niluu Oṣogbo l’Ọjọbọ, Tọsidee, ọsẹ yii, ni wọn sọ pe Igboho ki i ṣe ọdaran, o si daju pe ijọba apapọ orileede Naijiria ni wọn mọ-ọn-mọ da a duro sinu ọgba ẹwọn orileede Benin. Oloye Arẹmu sọ pe awọn ti mu lẹta onikoko meje lọ sọdọ Ọọni Ifẹ, Ọba Adeyẹye Ẹnitan Ogunwusi, lati ba awọn fi jiṣẹ fun Aarẹ Buhari. O ṣalaye pe, “Orukọ mi ni Oloye Kamorudeen Okiki Arẹmu, Aarẹ apapọ ẹgbẹ Agbẹkọya kaakiri agbaye. A gbọdọ ṣe iwọde yii nitori gbogbo nnkan to n lọ lorileede yii bayii buru pupọ. “A ti kọkọ ṣe iru iwọde yii niluu Ibadan lasiko Ọba Saliu Adetunji to ti waja bayii, koko meje la fun kabiesi nigba yẹn lati ba wa fun ijọba apapọ, ṣugbọn ẹyọ kan ṣoṣo ni wọn ṣe nibẹ, iyẹn naa si ni lori ọrọ epo bẹntiroolu, tori a ti mura silẹ fun ohunkohun to le ṣẹlẹ ti wọn ba fi kun owo epo.


O ṣalaye pe, “Orukọ mi ni Oloye Kamorudeen Okiki Arẹmu, Aarẹ apapọ ẹgbẹ Agbẹkọya kaakiri agbaye. A gbọdọ ṣe iwọde yii nitori gbogbo nnkan to n lọ lorileede yii bayii buru pupọ. “A ti kọkọ ṣe iru iwọde yii niluu Ibadan lasiko Ọba Saliu Adetunji to ti waja bayii, koko meje la fun kabiesi nigba yẹn lati ba wa fun ijọba apapọ, ṣugbọn ẹyọ kan ṣoṣo ni wọn ṣe nibẹ, iyẹn naa si ni lori ọrọ epo bẹntiroolu, tori a ti mura silẹ fun ohunkohun to le ṣẹlẹ ti wọn ba fi kun owo epo. “Lara koko mẹfa to ku ni atunto orileede yii, o ṣe pataki pupọ, o ya mi lẹnu nigba ti wọn ṣe ifọrọwanilẹnuwo pẹlu Aarẹ Buhari, to sọ pe oun ko mọ nnkan to n jẹ atunto, a mọ pe irọ lo n pa, ṣe lo fẹẹ maa tẹsiwaju ninu bi wọn ṣe n ṣe owo Naijiria baṣubaṣu. “Ti atunto ba wa, a maa ni awọn ọlọpaa ibilẹ, a maa ni awọn ọlọpaa ipinlẹ, idagbasoke yoo wa kaakiri agbegbe, nnkan amayedẹrun yoo kari, ọdọ awa Yoruba ni idaji owo ti wọn n na lorileede yii ti n wọle. “Awọn Hausa sọ pe awọn ki i mu ọti bia, awa Yoruba n mu un, awọn ijọba a gba owo-ori ọja (VAT) lọwọ wa lati fi tun ọdọ awọn Hausa ṣe, nibo ni wọn ti n ṣe bẹẹ, a nilo atunto.


“Lara koko mẹfa to ku ni atunto orileede yii, o ṣe pataki pupọ, o ya mi lẹnu nigba ti wọn ṣe ifọrọwanilẹnuwo pẹlu Aarẹ Buhari, to sọ pe oun ko mọ nnkan to n jẹ atunto, a mọ pe irọ lo n pa, ṣe lo fẹẹ maa tẹsiwaju ninu bi wọn ṣe n ṣe owo Naijiria baṣubaṣu. “Ti atunto ba wa, a maa ni awọn ọlọpaa ibilẹ, a maa ni awọn ọlọpaa ipinlẹ, idagbasoke yoo wa kaakiri agbegbe, nnkan amayedẹrun yoo kari, ọdọ awa Yoruba ni idaji owo ti wọn n na lorileede yii ti n wọle. “Awọn Hausa sọ pe awọn ki i mu ọti bia, awa Yoruba n mu un, awọn ijọba a gba owo-ori ọja (VAT) lọwọ wa lati fi tun ọdọ awọn Hausa ṣe, nibo ni wọn ti n ṣe bẹẹ, a nilo atunto. “A gbọdọ pada si bi ofin wa ṣe wa lọdun 1960, ohun lo dara ju fun wa, koda bi a ba gbe ẹlomiran sipo aarẹ; yala Yoruba tabi Hausa, oju kan naa la ma a wa. “Atunto gbọdọ wa ṣaaju idibo apapọ lọdun 2023, a mọ pe ijọba apapọ ni awọn sọja, wọn ni ọlọpaa, ṣugbọn a ti sọ fun wọn pe ti gbogbo nnkan ba n lọ bo ṣe wa yii, idibo apapọ yẹn le ma waye o, wọn ko gbọdọ fi oju alaijẹ-nnkan wo wa, a mọ nnkan ti a n ṣe, a ko sa fun ẹnikẹni. “Ẹ wo wahala aisi eto aabo, ko si aabo nibi kankan mọ lorileede Naijiria, bi awọn ajinigbe ṣe n ṣe tiwọn, ni awọn agbeniṣowo n gbilẹ si i, awopn adigunjale ko dawọ duro.


“A gbọdọ pada si bi ofin wa ṣe wa lọdun 1960, ohun lo dara ju fun wa, koda bi a ba gbe ẹlomiran sipo aarẹ; yala Yoruba tabi Hausa, oju kan naa la ma a wa. “Atunto gbọdọ wa ṣaaju idibo apapọ lọdun 2023, a mọ pe ijọba apapọ ni awọn sọja, wọn ni ọlọpaa, ṣugbọn a ti sọ fun wọn pe ti gbogbo nnkan ba n lọ bo ṣe wa yii, idibo apapọ yẹn le ma waye o, wọn ko gbọdọ fi oju alaijẹ-nnkan wo wa, a mọ nnkan ti a n ṣe, a ko sa fun ẹnikẹni. “Ẹ wo wahala aisi eto aabo, ko si aabo nibi kankan mọ lorileede Naijiria, bi awọn ajinigbe ṣe n ṣe tiwọn, ni awọn agbeniṣowo n gbilẹ si i, awopn adigunjale ko dawọ duro. Laipẹ la gbọ pe awọn adigunjale gbajọba ni Ileefẹ, ko too di pe kabiesi paṣẹ akooko ti awọn araalu gbọdọ rin, a ko le ma a ba bayii lọ. “Bakan naa ni ọrọ Sunday Igboho. Sunday Igboho ki i ṣe ọdaran, a ti n sọ ọ tẹlẹ, a si tun maa tẹsiwaju lati sọ ọ, a mọ pe ijọba apapọ labẹ Buhari ni wọn mu Sunday Igboho silẹ si ọgba ẹwọn orileede Benin, ṣugbọn awa n sọ funjọba orileede Benin bayii pe ki wọn fi Sunday Igboho silẹ nilana ofin nipasẹ kootu kiakia, nitori ọna aitọ ni wọn gba mu un silẹ, wọn ko gbe e lọ si kootu kankan mọ, tabi ki a lo agbara ibilẹ wa lati tu u silẹ.


Laipẹ la gbọ pe awọn adigunjale gbajọba ni Ileefẹ, ko too di pe kabiesi paṣẹ akooko ti awọn araalu gbọdọ rin, a ko le ma a ba bayii lọ. “Bakan naa ni ọrọ Sunday Igboho. Sunday Igboho ki i ṣe ọdaran, a ti n sọ ọ tẹlẹ, a si tun maa tẹsiwaju lati sọ ọ, a mọ pe ijọba apapọ labẹ Buhari ni wọn mu Sunday Igboho silẹ si ọgba ẹwọn orileede Benin, ṣugbọn awa n sọ funjọba orileede Benin bayii pe ki wọn fi Sunday Igboho silẹ nilana ofin nipasẹ kootu kiakia, nitori ọna aitọ ni wọn gba mu un silẹ, wọn ko gbe e lọ si kootu kankan mọ, tabi ki a lo agbara ibilẹ wa lati tu u silẹ. “Mo tun sọ ọ lẹẹkan sii, awa Agbẹkọya maa mu Sunday Igboho kuro lẹwọn orileede Benin ti wọn ko ba fi i silẹ nilana ofin, ṣe nijọba wọn kan deede maa gbọ pe Sunday Igboho ti jade kuro lọgba ẹwọn. “Iwọde wa yii ṣi n tẹsiwaju, ipinlẹ to ba wu wa la le lọ, a ti ṣetan fun ohunkohun to ba fẹẹ ṣẹlẹ, ko si ọlọpaa kankan to le fi pampẹ ofin mu wa.”


“Mo tun sọ ọ lẹẹkan sii, awa Agbẹkọya maa mu Sunday Igboho kuro lẹwọn orileede Benin ti wọn ko ba fi i silẹ nilana ofin, ṣe nijọba wọn kan deede maa gbọ pe Sunday Igboho ti jade kuro lọgba ẹwọn. “Iwọde wa yii ṣi n tẹsiwaju, ipinlẹ to ba wu wa la le lọ, a ti ṣetan fun ohunkohun to ba fẹẹ ṣẹlẹ, ko si ọlọpaa kankan to le fi pampẹ ofin mu wa.”


Ladọja atawọn agba ijoye Ibadan ti yan Balogun gẹgẹ bii ọmọ oye Olubadan

Ọlawale Ajao, Ibadan Nnkan ti ṣenuure bayii fun Ọtun Olubadan ilẹ Ibadan, Sẹnetọ Lekan Balogun, lati gori itẹ gẹgẹ bii Olubadan ilẹ Ibadan tuntun. Eyi ko ṣẹyin ipade ti awọn agbalagba ijoye ilu naa ṣe, ninu eyi ti wọn ti panu-pọ yan Balogun gẹgẹ bii ẹni ti ipo ọba tọ si bayii. L’Ọjọbọ, Tọsidee, ọjọ kẹta, oṣu keji, ọdun 2022 yii, ni wọn fẹnu ọrọ naa jona ninu ipade ti wọn ṣe nile Balogun ilẹ Ibadan, Agba-Oye Owolabi Olakulẹyin. Gẹgẹ b’ALAROYE ṣe gbọ, ijọba ipinlẹ Ọyọ lo ṣeto ipade naa, nitori oludari eto iṣakoso ijọba ibilẹ Ila-Oorun Guusu Ibadan wa ninu apero ọhun pẹlu wọn lati ṣoju ijọba ipinlẹ yii. Awọn Agba ijoye to kopa ninu ipade ọhun ni Senetọ Balogun funra ẹ; Agba-Oye Owolabi Ọlakulẹyin tii ṣe Balogun ilẹ Ibadan; Tajudeen Ajibola; (Ọtun Balogun); Agba-Oye Eddy Oyewọle (Asipa-Olubadan) Eddy Oyewọle; Lateef Gbadamọsi Adebimpe (Osi Balogun); Kọlawọle Adegbọla (Ashipa-Balogun) ati Agba-Oye Dada Iṣioye ti i ṣe Ẹkẹrin Balogun ilẹ Ibadan. Ẹni ti ijokoo rẹ jọ gbogbo aye loju ju ninu awọn agba ijoye yii ti wọn tun jẹ Afọbajẹ ilẹ Ibadan ni Osi Olubadan ilẹ Ibadan, Sẹnetọ Rashidi Ladọja, ẹni tí ki i ba wọn kopa ninu awọn ìpàdé tí wọn ti maa n ṣe latigba ti Olubadan ana, Ọba Saliu Adetunji, ti waja, nitori to lodi si oye ọba ti ijọba Oloogbe Ajimọbi tii ṣe gomina àná ni ipinlẹ yii fi wọn jẹ lọdun 2017.


RRS doola ẹmi ọmọbinrin to fẹẹ binu ko somi l’Ekoo

Jọkẹ Amọri Bi ki i baa ṣe ọpẹlọpẹ awọn ọlọpaa ayaraṣaṣa ti wọn n pe ni RRS, ri wọn tete debẹ, o ṣee ṣe ki ọmọbinrin ti o wa ninu aworan yii ti bẹ somi, ko si ti gbabẹ ku. Alagbalugbu omi Ọsa to wa ni opin Iyana Oworo, ni wọn ni ọmọbinrin naa fẹẹ kan lu, ti ikọ ayaraṣaṣa (RRS) fi ṣi i lọwọ, ti wọn ko si jẹ ko bẹ somi gẹgẹ bo ṣe fẹẹ ṣe. ALAROYE gbọ pe ọkunrin to n wa ọkada lọ lo ṣakiyesi ọmọbinrin naa, to si pe akiyesi awọn RRS si i. Awọn eeyan naa ni wọn sun mọ ọn, ti wọn ko si jẹ ko bẹ lumi. Nigba ti wọn beere idi to fi fẹẹ ko somi, o ni nitori pe wọn ba oun wi nile loun ṣe fẹẹ binu ko sodo, ki oun si para oun danu. Oju-ẹsẹ ni wọn ti gbe e lọ si agọ ọlọpaa to wa ni Iyana Oworo, nigba ti wọn n sa ipa lati ri awọn eeyan rẹ.


Nitori ọrọ aabo, Gomina Dapọ Abiọdun ati Ṣeyi Makinde fẹẹ ṣeto awọn agbofinro ẹnuubode

Adefunkẹ Adebiyi, Abẹokuta Pẹlu bi ijinigbe, ole jija, ipaniyan, wahala awọn Fulani darandaran lojumọmọ atawọn mi-in ṣe n gbilẹ si i, ijọba Ogun ati Ọyọ ti bẹrẹ igbesẹ lati gbe awọn ẹṣọ alaabo ẹnuubode kalẹ, lawọn ibi ti awọn ilu mejeeji yii ti pade. Eyi naa lo fa a ti Gomina ipinlẹ Ogun, Gomina Dapọ Abiọdun, ṣe gbalejo Gomina Ọyọ, Onimọ-ẹrọ Ṣeyi Makinde, l’Abẹokuta, nipinlẹ Ogun, l’Ọjọruu, ọjọ keji, oṣu keji yii. Nibẹ ni wọn ti jọ fẹnuko lati gbe awọn ẹṣọ alaabo yii kalẹ laipẹ rara. Yatọ si agbekalẹ awọn ẹṣọ alaabo, awọn gomina yii tun sọ pe awọn yoo fi kamẹra ti yoo maa ka ohun to ba n ṣẹlẹ sawọn oju ọna marosẹ tawọn oniṣẹẹbi ti maa n ṣọṣẹ, atawọn ọna to so ipinlẹ Ogun mọ Ọyọ. Bakan naa ni wọn pe fun ajọṣẹpọ awọn agbofinro lawọn ilu mejeeji yii, paapaa awọn ti wọn ki i ṣe ọlọpaa, ṣugbọn ti ofin fun laaye lati daabo bo adugbo wọn. Nigba to n ka apa ibi kan ninu iwe ajọṣepọ toun ati Gomina Abiọdun jọ buwọ lu yii, Gomina Ṣeyi Makinde sọ ọ di mimọ pe lati awọn ẹka agbofinro nipinlẹ mejeeji ni wọn yoo ti yọ awọn ẹṣọ alaabo ẹnu ibode yii, bẹẹ ni ajọṣepọ bii ọmọ iya kan naa ni yoo si wa laarin wọn.


Yatọ si agbekalẹ awọn ẹṣọ alaabo, awọn gomina yii tun sọ pe awọn yoo fi kamẹra ti yoo maa ka ohun to ba n ṣẹlẹ sawọn oju ọna marosẹ tawọn oniṣẹẹbi ti maa n ṣọṣẹ, atawọn ọna to so ipinlẹ Ogun mọ Ọyọ. Bakan naa ni wọn pe fun ajọṣẹpọ awọn agbofinro lawọn ilu mejeeji yii, paapaa awọn ti wọn ki i ṣe ọlọpaa, ṣugbọn ti ofin fun laaye lati daabo bo adugbo wọn. Nigba to n ka apa ibi kan ninu iwe ajọṣepọ toun ati Gomina Abiọdun jọ buwọ lu yii, Gomina Ṣeyi Makinde sọ ọ di mimọ pe lati awọn ẹka agbofinro nipinlẹ mejeeji ni wọn yoo ti yọ awọn ẹṣọ alaabo ẹnu ibode yii, bẹẹ ni ajọṣepọ bii ọmọ iya kan naa ni yoo si wa laarin wọn. Awọn nnkan mi-in ti wọn tun fẹnu ko si ni pe ipinlẹ Ogun ati Ọyọ yoo jọ maa fi iriri kọ ara wọn nipa iṣẹlẹ to ba n ṣẹlẹ nipa aabo. Wọn yoo jọ maa kọ ara wọn lọgbọn lori ọna ti aabo tun lefi nipọn si i. Wọn fi kun un pe ibi ti aabo ba wa ni ọrọ aje ti n ṣe deede, nibẹ nijọba paapaa ti le ni alaafia, eyi lo fa a ti igbesẹ yii fi ṣe pataki, ti yoo si gbera sọ kia. Ṣaaju ni Gomina Dapọ Abiọdun ti sọ iriri ẹ nipa awọn ọmọ Yahoo atawọn oniwa ibajẹ mi-in, o ni lati bii ọsẹ meloo kan sẹyin toun ti gbe OP-MESA kalẹ lati kapa wọn ni wọn ti n leri asan soun.


Awọn nnkan mi-in ti wọn tun fẹnu ko si ni pe ipinlẹ Ogun ati Ọyọ yoo jọ maa fi iriri kọ ara wọn nipa iṣẹlẹ to ba n ṣẹlẹ nipa aabo. Wọn yoo jọ maa kọ ara wọn lọgbọn lori ọna ti aabo tun lefi nipọn si i. Wọn fi kun un pe ibi ti aabo ba wa ni ọrọ aje ti n ṣe deede, nibẹ nijọba paapaa ti le ni alaafia, eyi lo fa a ti igbesẹ yii fi ṣe pataki, ti yoo si gbera sọ kia. Ṣaaju ni Gomina Dapọ Abiọdun ti sọ iriri ẹ nipa awọn ọmọ Yahoo atawọn oniwa ibajẹ mi-in, o ni lati bii ọsẹ meloo kan sẹyin toun ti gbe OP-MESA kalẹ lati kapa wọn ni wọn ti n leri asan soun. Gomina naa ni kinni kan ti oromọdiẹ le fi aṣa ṣe ko si, ago toun ni yoo de adiẹ awọn oniṣẹẹbi yii gbẹyin, ti wọn yoo kuro nipinlẹ Ogun patapata.


Gomina naa ni kinni kan ti oromọdiẹ le fi aṣa ṣe ko si, ago toun ni yoo de adiẹ awọn oniṣẹẹbi yii gbẹyin, ti wọn yoo kuro nipinlẹ Ogun patapata.


Ijọba Kwara san ẹgbẹrun lọna ọgbọn Naira owo-osu oṣiṣẹ to kere ju lọ

Ibrahim Alagunmu, Ilọrin Wọn ni inu didun ni i fa ijo ajorin lọna oko, ijọba Kwara labẹ iṣejọba Gomina Abdulrazak, bẹrẹ sisan ẹgbẹrun lọna ọgbọn Naira owo-osu oṣiṣẹ to kere ju lọ, lọjọ Aje, Mọnde, ọṣẹ yii, ni awọn oṣiṣẹ ba n jo jagini yodo, ti wọn n fo fayọ. Lọjọ Aje, Monde, ọṣẹ yii, ni gbogbo awọn oṣiṣẹ ijọba jake-jado ipinlẹ Kwara, bẹrẹ si i jo, ti wọn si n yọ, bẹẹ ni wọn n dupẹ lọwọ GominaAbdurahman Abdulrazaq, fun bo ṣe gbe igbeṣẹ akin, to bẹrẹ si i san ẹgbẹrun lọna ọgbọn Naira owo-osu to kere ju lọ, to si tun san owo igbega lẹnu iṣẹ lẹsẹkẹsẹ fawọn oṣiṣẹ ọhun. Awọn ẹgbẹ oṣiṣẹ nipinlẹ Kwara, labẹ TUC, NLC ati JNC, dupẹ lọwọ gomina fun bo ṣe mu adehun rẹ ṣẹ pẹlu bii nnkan ṣe le koko bii oju ẹja. Wọn tun gbadura pe gbogbo ohunkohun ti gomina ba nawọ si, ọwọ rẹ yoo maa to o.


Samson yii ma daju o, o tan onikẹkẹ Marwa mẹta lọ sile ẹ, o pa wọn, o si ji kẹkẹ wọn lọ

Faith Adebọla Ọwọ awọn agbofinro ti tẹ ọdaju adigunjale ati apaayan kan, Samson Eze, ẹni ọdun mọkanlelọgbọn (31), latari bo ṣe tan awọn onikẹkẹ Marwa mẹta kan lọ sile rẹ, o kọlu wọn, o si pa wọn, lẹyin to wọ oku wọn ju sinu sọkawee kan lẹyinkule ile ọhun lo gbe kẹkẹ Marwa wọn sa lọ. Gẹgẹ bi Bartholomew Nnamdi Onyeka to jẹ Kọmiṣanna ọlọpaa ipinlẹ Plateau tiṣẹlẹ naa ti waye ṣe sọ lasiko to n ṣafihan afurasi ọdaran naa lolu-ileeṣẹ ọlọpaa to wa niluu Jos, lọjọ Iṣẹgun, Tusidee, ọsẹ yii, o ni ki i ṣe ẹẹkan naa lafurasi ọdaran yii ṣiṣẹẹbi ọwọ rẹ fawọn oloogbe ọhun, o niṣe lo n fẹtan mu wọn lọkọọkan. Gẹgẹ bo ṣe wi, agbegbe ile kan to wa lagbegbe Kampala, lọna Rukuba, nipinlẹ Plateau, ni ọkunrin naa n gbe, ọjọ Satide ati Sannde ọsẹ to kọja yii lo ṣiṣẹ buruku ọhun. Wọn niṣe ni Samson sọ fawọn onikẹkẹ naa pe oun fẹ ki wọn ba oun ko awọn ẹru kan nile oun lọ sibi kan, bawọn yẹn ba si ti tẹle e wọle lati wo ẹru irọ ọhun, niṣe ni yoo fin kẹmika oloro kan si wọn nimu lojiji, lẹyin ti tọhun ba ti ku ni yoo gbe kẹkẹ Marwa rẹ, yoo si gun un lọ sile tuntun kan to ṣẹṣẹ kọ pari lagbegbe Agingin, niluu naa. A gbọ pe ẹgbọn rẹ kan lo fura si bi afurasi ọdaran naa ṣe di onikẹkẹ Marwa mẹrin lojiji, lo ba ta awọn ọlọpaa lolobo, ti wọn fi dọdẹ rẹ, ti wọn si mu un ṣikun. Wọn ni Samson ti jẹwọ pe loootọ loun huwa buruku naa, o si mu awọn ọlọpaa lọ sinu sọkawee to wọ oku awọn onikẹkẹ to ja lole si, oku mẹta ni wọn wọ jade, awọn kan lara oku ọhun ti n jẹra, ṣugbọn awọn ọlọpaa wọ wọn jade, wọn si ya fọto ati fidio wọn gẹgẹ bii ẹsibiiti.


Wọn niṣe ni Samson sọ fawọn onikẹkẹ naa pe oun fẹ ki wọn ba oun ko awọn ẹru kan nile oun lọ sibi kan, bawọn yẹn ba si ti tẹle e wọle lati wo ẹru irọ ọhun, niṣe ni yoo fin kẹmika oloro kan si wọn nimu lojiji, lẹyin ti tọhun ba ti ku ni yoo gbe kẹkẹ Marwa rẹ, yoo si gun un lọ sile tuntun kan to ṣẹṣẹ kọ pari lagbegbe Agingin, niluu naa. A gbọ pe ẹgbọn rẹ kan lo fura si bi afurasi ọdaran naa ṣe di onikẹkẹ Marwa mẹrin lojiji, lo ba ta awọn ọlọpaa lolobo, ti wọn fi dọdẹ rẹ, ti wọn si mu un ṣikun. Wọn ni Samson ti jẹwọ pe loootọ loun huwa buruku naa, o si mu awọn ọlọpaa lọ sinu sọkawee to wọ oku awọn onikẹkẹ to ja lole si, oku mẹta ni wọn wọ jade, awọn kan lara oku ọhun ti n jẹra, ṣugbọn awọn ọlọpaa wọ wọn jade, wọn si ya fọto ati fidio wọn gẹgẹ bii ẹsibiiti. Samson jẹwọ sọ fawọn agbofinro pe owo toun maa fi rinrin-ajo lọ siluu oyinbo loun n wa, toun fi huwa ọdaran yii. Ṣa, iwadii ṣi n tẹsiwaju lori iṣẹlẹ yii bi kọmiṣanna ọlọpaa ṣe wi, o ni Samson yoo foju bale sile-ẹjọ laipẹ, lati fimu kata ofin.


Samson jẹwọ sọ fawọn agbofinro pe owo toun maa fi rinrin-ajo lọ siluu oyinbo loun n wa, toun fi huwa ọdaran yii. Ṣa, iwadii ṣi n tẹsiwaju lori iṣẹlẹ yii bi kọmiṣanna ọlọpaa ṣe wi, o ni Samson yoo foju bale sile-ẹjọ laipẹ, lati fimu kata ofin.


MC Oluọmọ le jọba Oṣodi, o kunju oṣuwọn daadaa -Almaroof

Faith Adebọla, Eko Ọmọọba AbdulWasiu Almaroof, ti i ṣe Akọwe fun idile ọlọba Kupoluyi ti kede pe Alaaji Musiliu Akinsanya tawọn eeyan mọ si MC Oluọmọ, kunju oṣuwọn daadaa, o si lẹtọọ lati jọba ilu Oṣodi, nipinlẹ Eko. Nibi ipade pataki kan to waye pẹlu awọn mọlẹbi idile Kupoluyi, eyi ti wọn ṣe lagboole wọn l’Oṣodi, lọjọ Tusidee, ọjọ ki-in-ni, oṣu keji yii, lọkunrin naa ti ṣalaye ọrọ ọhun, lorukọ gbogbo mọlẹbi wọn. Ṣe wọn ni bi ọmọde o ba itan, yoo ba arọba, Ọmọọba Almaroof pitan pe iya agba to bi iya Musiliu Akinsanya, Alaaja Shadia Almaroof lorukọ rẹ, ọkan lara mọlẹbi idile ọlọba Oṣodi si ni. “Lati idile to n jọba ni Musiliu Akinsanya (MC Oluọmọ) ti wa, idile Kupoluyi ni, ko si ruju rara. Awa mọlẹbi la fori kori, a si ṣepade lati fa a kalẹ gẹgẹ bii ọmo oye idile wa fun ipo ọba Oṣodi. “A reti pe kawọn idile ọlọba yooku to fẹẹ jọba Oṣodi fa ọmooye wọn kalẹ, ki awọn afọbajẹ si ṣiṣẹ wọn lati fa ẹni ti yoo de ade naa jade.


“Lati idile to n jọba ni Musiliu Akinsanya (MC Oluọmọ) ti wa, idile Kupoluyi ni, ko si ruju rara. Awa mọlẹbi la fori kori, a si ṣepade lati fa a kalẹ gẹgẹ bii ọmo oye idile wa fun ipo ọba Oṣodi. “A reti pe kawọn idile ọlọba yooku to fẹẹ jọba Oṣodi fa ọmooye wọn kalẹ, ki awọn afọbajẹ si ṣiṣẹ wọn lati fa ẹni ti yoo de ade naa jade. “Latilẹwa, baalẹ mọkanla lo wa l’Oṣodi, ṣugbọn meji pere ninu wọn nijọba Eko fọwọ si, awọn meji ọhun ni ti idile Ajenifuja ati Kupoluyi. Eyi fihan pe idile Kupoluyi lẹtọọ sipo oye ati akoso niluu Oṣodi, o si wa lakọọlẹ ijọba. “Bakan naa ni idajọ ile-ẹjọ to ga ju lọ nilẹ wa nigba kan ti fidi ẹ mulẹ pe idile Arọta Ologun naa wa lara awọn to lẹtọọ sipo ọba Oṣodi.


“Latilẹwa, baalẹ mọkanla lo wa l’Oṣodi, ṣugbọn meji pere ninu wọn nijọba Eko fọwọ si, awọn meji ọhun ni ti idile Ajenifuja ati Kupoluyi. Eyi fihan pe idile Kupoluyi lẹtọọ sipo oye ati akoso niluu Oṣodi, o si wa lakọọlẹ ijọba. “Bakan naa ni idajọ ile-ẹjọ to ga ju lọ nilẹ wa nigba kan ti fidi ẹ mulẹ pe idile Arọta Ologun naa wa lara awọn to lẹtọọ sipo ọba Oṣodi. “Baba to bi mi, Alagba Salaudeen Almaroof Ewa, ni afọbajẹ akọkọ l’Oṣodi, lati idile ọlọba Kupoluyi naa ni wọn si ti wa. “Gbogbo eyi fihan pe idile wa lẹtọọ lati jọba l’Oṣodi, idile wa si ni Musiliu Akinsanya, ọmọ bibi idile Kupoluyi ni. Idi igi mẹtala ni mọlẹbi Alagba Salaudeen Almaroof ta a mọ si Arọta Ologun pin si, ọkan ninu wọn si Alaaja Ṣadia Almaroof to bi baba MC Oluọmọ,” bẹẹ ni Ọmọọba Almaroof ṣalaye.


“Baba to bi mi, Alagba Salaudeen Almaroof Ewa, ni afọbajẹ akọkọ l’Oṣodi, lati idile ọlọba Kupoluyi naa ni wọn si ti wa. “Gbogbo eyi fihan pe idile wa lẹtọọ lati jọba l’Oṣodi, idile wa si ni Musiliu Akinsanya, ọmọ bibi idile Kupoluyi ni. Idi igi mẹtala ni mọlẹbi Alagba Salaudeen Almaroof ta a mọ si Arọta Ologun pin si, ọkan ninu wọn si Alaaja Ṣadia Almaroof to bi baba MC Oluọmọ,” bẹẹ ni Ọmọọba Almaroof ṣalaye. Amọ ṣa, ọrọ yii tako atẹjade kan ti wọn ni Alaaji Maroof-deen Oshodi, ti i ṣe alaga mọlẹbi Oṣodi-Tapa fi lede lọsẹ meji sẹyin lori ọrọ yii, o sọ ninu atẹjade naa pe MC Oluọmọ ko lẹtọọ si ipo ọba Oṣodi tori ki i ṣe ọmọọba, ko si wa lati idile ọlọba rara, tori ki i ṣe ara mọlẹbi awọn, o sọ pe kijọba kilọ fun un, tori ayọjuran lo fẹẹ ṣe, awọn o si ni i gba a laye. Titi dasiko yii, MC Oluọmọ ko ti i fesi lori awuyewuye yii.


Amọ ṣa, ọrọ yii tako atẹjade kan ti wọn ni Alaaji Maroof-deen Oshodi, ti i ṣe alaga mọlẹbi Oṣodi-Tapa fi lede lọsẹ meji sẹyin lori ọrọ yii, o sọ ninu atẹjade naa pe MC Oluọmọ ko lẹtọọ si ipo ọba Oṣodi tori ki i ṣe ọmọọba, ko si wa lati idile ọlọba rara, tori ki i ṣe ara mọlẹbi awọn, o sọ pe kijọba kilọ fun un, tori ayọjuran lo fẹẹ ṣe, awọn o si ni i gba a laye. Titi dasiko yii, MC Oluọmọ ko ti i fesi lori awuyewuye yii.


Gbogbo awọn to lọwọ ninu didana sun oko mi lo maa geka abamọ jẹ – Ọbasanjọ

Faith Adebọla Lasiko yii, inu Oloye Oluṣẹgun Ọbasanjọ ko dun rara, olori ilẹ wa tẹlẹ naa ko si fi pamọ, pẹlu ibinu lo fi sọrọ, o ni ko si ẹnikan ninu awọn to kopa ninu bi wọn ṣe dana sun oko oun to wa niluu Howe, lagbegbe Aliade, nijọba ibilẹ Ila-Oorun Gwer, nipinlẹ Benue, to maa ribi sa lọ, o loun maa ri i daju pe gbogbo wọn jiya to tọ si wọn fun iwa buruku ti wọn hu ọhun. Ọbasanjọ sọrọ yii ninu atẹjade kan to fi lede niluu Abẹokuta, ipinlẹ Ogun, lọjọ Iṣẹgun, Tusidee, ọsẹ yii, nipasẹ Oluranlọwọ rẹ feto iroyin, Ọgbẹni Kẹhinde Akinyẹmi, o lawọn agbofinro atawọn ọtẹlẹmuyẹ ti n ṣiṣẹ lati wa gbogbo awọn to huwa ibajẹ ọhun lawaari. Ọbasanjọ tun dupẹ gidigidi lọwọ gbogbo awọn to tẹ ẹ laago atawọn to fi mẹseeji ṣọwọ si i lori iṣẹlẹ ọhun. O ni ko si igbesẹ idajọ idodo kan toun ko ni i gbe lati ri i daju pe awọn to huwa aidaa naa jiya iṣẹ ọwọ wọn. O tun dupẹ lọwọ ijọba ipinlẹ Benue ati ijọba ibilẹ ti oko naa wa, fun bi wọn ṣe ṣeranwọ lati pa ina naa, ti wọn si tete bẹrẹ si i fimu finlẹ lati mọ awọn to wa nidii ijamba ọhun. Bakan naa ni Gomina ipinlẹ Benue, Samuel Ortom, kede ninu atẹjade kan to fi lede lọjọ Iṣẹgun, Tusidee, lori iṣẹlẹ naa pe iwa ọdaran paraku lawọn to lọọ fina soko ọhun hu, ijọba oun si maa wa gbogbo wọn lawaari, wọn maa fimu kata ofin gidi ni.


O ni ko si igbesẹ idajọ idodo kan toun ko ni i gbe lati ri i daju pe awọn to huwa aidaa naa jiya iṣẹ ọwọ wọn. O tun dupẹ lọwọ ijọba ipinlẹ Benue ati ijọba ibilẹ ti oko naa wa, fun bi wọn ṣe ṣeranwọ lati pa ina naa, ti wọn si tete bẹrẹ si i fimu finlẹ lati mọ awọn to wa nidii ijamba ọhun. Bakan naa ni Gomina ipinlẹ Benue, Samuel Ortom, kede ninu atẹjade kan to fi lede lọjọ Iṣẹgun, Tusidee, lori iṣẹlẹ naa pe iwa ọdaran paraku lawọn to lọọ fina soko ọhun hu, ijọba oun si maa wa gbogbo wọn lawaari, wọn maa fimu kata ofin gidi ni. Ṣe nirọlẹ ọjọ Aje, Mọnde, ọjọ kọkanlelọgbọn, oṣu ki-in-ni, to kọja yii, lawọn afurasi janduku kan lọọ binu sọ ina si oko eeso Orchard Farm, ti i ṣe ti Oloye Ọbasanjọ, nipinlẹ Benue. Ina naa ṣọṣẹ gidi lori sare ilẹ ẹgbẹrun meji aabọ hẹkita ti oko naa wa, ọpọlọpọ ọsan, ibẹpẹ, mangoro, ọgẹdẹ atawọn eso pẹlu nnkan ọgbin mi-in lo ṣegbe. Ko ti i sẹni to mọ pato nnkan to bi awọn eeyan naa ninu ti wọn fi gbe igbesẹ buruku ọhun, ṣugbọn iwadii ti n tẹsiwaju.


Ṣe nirọlẹ ọjọ Aje, Mọnde, ọjọ kọkanlelọgbọn, oṣu ki-in-ni, to kọja yii, lawọn afurasi janduku kan lọọ binu sọ ina si oko eeso Orchard Farm, ti i ṣe ti Oloye Ọbasanjọ, nipinlẹ Benue. Ina naa ṣọṣẹ gidi lori sare ilẹ ẹgbẹrun meji aabọ hẹkita ti oko naa wa, ọpọlọpọ ọsan, ibẹpẹ, mangoro, ọgẹdẹ atawọn eso pẹlu nnkan ọgbin mi-in lo ṣegbe. Ko ti i sẹni to mọ pato nnkan to bi awọn eeyan naa ninu ti wọn fi gbe igbesẹ buruku ọhun, ṣugbọn iwadii ti n tẹsiwaju.


A o ni i gba awawi kankan lori abadofin eto idibo, ki Buhari ko yaa buwọ lu u-Aṣofin PDP

Faith Adebọla Awọn aṣofin ọmọ ẹgbẹ oṣelu PDP (Peoples Democratic Party) lati ileegbimọ aṣofin agba, iyẹn sẹnetọ atawọn aṣoju-ṣofin l’Abuja, ti ṣekilọ pe awọn o ni i fara mọ ọn bi Aarẹ Muhammadu ba tun ṣawawi kan lati ma ṣe buwọ lu abadofin eto idibo tuntun ti wọn ṣẹṣẹ fi sọwọ si i, wọn lawọn reti pe ko buwọ lu u lai fakoko ṣofo mọ. Bakan naa ni wọn fẹsun kan awọn gomina kan ninu ẹgbẹ oṣelu All Progressives Congress (APC) ati awọn oloṣelu ẹgbẹ naa, bo tilẹ jẹ pe wọn o darukọ ẹnikẹni, wọn laṣiiri ti tu sawọn lọwọ pe niṣe ni wọn n gbọna ẹyin sọ fun Buhari pe ko ma ṣe buwọlu abadofin naa, tori ki wọn le raaye ṣe magomago lasiko eto idibo gbogbogboo to n bọ lọdun 2023. Alaga awọn aṣofin PDP ọhun, Sẹnetọ Enyinnaya Abaribe, to tun jẹ olori awọn aṣofin to kere ju lọ nileegbimọ agba, lo sọrọ yii lasiko toun atawọn aṣofin yooku ṣepade pẹlu igbimọ aṣeefọkantan ẹgbẹ PDP (Board of Trustee) lọjọ Iṣẹgun, Tusidee yii, niluu Abuja. O ni iṣẹ kekere kọ lawọn aṣofin ṣe lati gbe abadofin naa kalẹ, ko le bẹgi dina ọpọlọpọ ojooro ati magomago to maa n waye lasiko idibo nilẹ wa, bẹẹ lawọn si tun ṣatunṣe si awọn apa kan ofin ọhun, ti Buhari sọ pe oun o fara mọ tẹlẹ, awọn si ti yọ awọn ofin kan sọnu lati le mu ki Buhari buwọ lu u bo ṣe yẹ. O ni ko tun yẹ ki Buhari tun ṣawawi kan mọ, paapaa nitori akoko to ṣẹku ti eto idibo 2023 yoo fi waye ko pọ mọ, bẹẹ ọpọ iṣẹ tuntun ni abadofin naa yoo gbe le ejika ajọ eleto idibo ilẹ wa, INEC (Independent Electoral Commission), ti wọn si gbọdọ ṣe e ṣaaju ọjọ idibo. Bakan naa ni olori awọn aṣoju-ṣofin to kere ju lọ, Ọnarebu Ndudi Elumelu, sọ pe gbogbo bawọn gomina ẹgbẹ oṣelu APC kan ṣe n gbọna ẹyin sọ fun Buhari lati ma ṣe buwọlu abadofin naa lawọn n ri, o ni ẹru lo n ba wọn pe ko ni i saaye fun ojooro ati magomago ti ofin naa ba bẹrẹ iṣẹ, ṣugbọn awọn o ni i gba fun wọn.


O ni iṣẹ kekere kọ lawọn aṣofin ṣe lati gbe abadofin naa kalẹ, ko le bẹgi dina ọpọlọpọ ojooro ati magomago to maa n waye lasiko idibo nilẹ wa, bẹẹ lawọn si tun ṣatunṣe si awọn apa kan ofin ọhun, ti Buhari sọ pe oun o fara mọ tẹlẹ, awọn si ti yọ awọn ofin kan sọnu lati le mu ki Buhari buwọ lu u bo ṣe yẹ. O ni ko tun yẹ ki Buhari tun ṣawawi kan mọ, paapaa nitori akoko to ṣẹku ti eto idibo 2023 yoo fi waye ko pọ mọ, bẹẹ ọpọ iṣẹ tuntun ni abadofin naa yoo gbe le ejika ajọ eleto idibo ilẹ wa, INEC (Independent Electoral Commission), ti wọn si gbọdọ ṣe e ṣaaju ọjọ idibo. Bakan naa ni olori awọn aṣoju-ṣofin to kere ju lọ, Ọnarebu Ndudi Elumelu, sọ pe gbogbo bawọn gomina ẹgbẹ oṣelu APC kan ṣe n gbọna ẹyin sọ fun Buhari lati ma ṣe buwọlu abadofin naa lawọn n ri, o ni ẹru lo n ba wọn pe ko ni i saaye fun ojooro ati magomago ti ofin naa ba bẹrẹ iṣẹ, ṣugbọn awọn o ni i gba fun wọn. O ni gbogbo awọn ọmọ orileede yii lo n reti eto idibo to muna doko, wọn si n reti pe ki Buhari buwọlu abadofin yii, lai fakoko ṣofo lori rẹ mọ. Ọjọ Aje, Mọnde, ọjọ kọkandinlọgbọn, oṣu ki-in-ni, ọdun yii, ni ileegbimọ aṣofin taari abadofin ti wọn ṣatunṣe si ọhun sọdọ Aarẹ Buhari fun ibuwọlu rẹ, lati sọ ọ dofin.


O ni gbogbo awọn ọmọ orileede yii lo n reti eto idibo to muna doko, wọn si n reti pe ki Buhari buwọlu abadofin yii, lai fakoko ṣofo lori rẹ mọ. Ọjọ Aje, Mọnde, ọjọ kọkandinlọgbọn, oṣu ki-in-ni, ọdun yii, ni ileegbimọ aṣofin taari abadofin ti wọn ṣatunṣe si ọhun sọdọ Aarẹ Buhari fun ibuwọlu rẹ, lati sọ ọ dofin.


Awọn agbebọn tan Alawiye atawọn oṣiṣẹ rẹ wọnu oko l’Ọgbẹṣẹ, ni wọn ba ji wọn gbe lọ

Oluṣẹyẹ Iyiade, Akurẹ Titi di ba a ṣe n sọrọ yii ni wọn ṣi n wa ọkunrin agbẹ kan, Adebayọ Alawiye atawọn oṣiṣẹ rẹ mẹrin, ti wọn ji gbe ninu oko wọn niluu Ọgbẹṣẹ, nijọba ibilẹ Ariwa Akurẹ, lọjọ Abamẹta, Satide, ọsẹ to kọja. ALAROYE fidi rẹ mulẹ pe Adebayọ lo gba ipe ojiji kan lori foonu rẹ lalẹ ọjọ naa, ti onitọhun ni ko tete maa bọ sinu oko rẹ lati waa pa ina to ti fẹẹ jo gbogbo oko naa run. Loju-ẹsẹ lọkunrin naa ti pe awọn oṣiṣẹ rẹ bii mẹsan-an jọ, ti wọn si jọ mori le ọna oko naa, ṣe ko sẹni ti yoo gbọ iru ipe ijaya bẹẹ ti ara aje ko nii ta a. Awọn agbebọn naa la gbọ pe wọn fun wọn laaye ki wọn fi kọja sinu oko lọhun-un ki wọn too jade nibi ti wọn fara pamọ si, ti wọn si ko gbobgo wọn wọnu igbo lọ. Marun-un ninu awọn mẹwaa ti wọn ji gbe ọhun la gbọ pe wọn ti tu silẹ lẹyin ọjọ diẹ ti iṣẹlẹ naa waye, nigba ti Adebayọ to jẹ ọga wọn atawọn oṣiṣẹ rẹ mẹrin ṣi wa ninu igbekun awọn ajinigbe titi di asiko ta a n kọ iroyin yii lọwọ. Ibẹrẹ ọsẹ ta a wa yii ni wọn lawọn onisẹẹbi naa kan si awọn ẹbi baba agbẹ ọhun, ti wọn si ni wọn gbọdọ waa san ọgọrun-un miliọnu Naira gẹgẹ bii owo itusilẹ awọn marun-un to si wa ni ikawọ wọn. Nigba to n fidi iṣẹlẹ naa mulẹ, Alukoro ileesẹ ọlọpaa ipinlẹ Ondo, Abilekọ Funmi Ọdunlami, ni igbesẹ ti n lọ lọwọ lori bi awọn ti wọn ji gbe ọhun yoo ṣe ri idande laipẹ.


Eyi ni bi eeyan meji ṣe ku lasiko ti tanka epo gbina ni marosẹ Eko s’Ibadan

Adefunkẹ Adebiyi, Abẹokuta Ni nnkan bii aago mẹfa aarọ kọja iṣẹju marun-un Ọjọruu, Wẹsidee, ọjọ keji, oṣu keji, ọdun 2022 yii, nijamba ina kan ṣẹlẹ nikọja Interchange, loju ọna marosẹ Eko s’Ibadan, teeyan meji si doloogbe. Epo bẹntiroolu ni tanka to fẹgbẹ lelẹ naa gbe, awọn tirela mẹta mi-in pẹlu ọkada kan naa si fara gba nibẹ pẹlu. Ohun tawọn FRSC sọ ni pe ọkan ninu awọn tirela ọhun lo n wa iwakuwa loju popo, oun lo fi tiẹ koba awọn yooku ti eyi to gbe epo fi ṣubu. Eeyan mẹjọ ni wọn sọ pe ijamba yii kan, ọkunrin ni gbogbo wọn, ṣugbọn awọn meji lo padanu ẹmi wọn sinu ina to ṣẹ yọ nigba ti tanka agbepo ṣubu. Awọn panapana ti pana ọhun lasiko ta a n kọ iroyin yii, awọn FRSC si ti dari awọn ọkọ gba ibomi-in loju ọna yii.


Ile-ẹjọ loun ko lagbara lati gbọ ẹsun idibo abẹle ẹgbẹ APC l’Ọṣun

Florence Babaṣọla, Ọṣogbo Ẹjọ ti igun ẹgbẹ oṣelu APC nipinlẹ Ọṣun, The Osun Progressive (TOP), pe lati tako idibo abẹnu ẹgbẹ naa to waye lọjọ kọkanlelọgbọn, oṣu keje, ọdun 2022, ni kootu ti taari danu bayii. Ohun ti awọn TOP gbe siwaju ile-ẹjọ ni pe ki kootu kede pe idibo abẹnu ti awọn igun Ileri Oluwa ṣe ko lẹsẹ nilẹ, ki kootu si kede idibo abala tawọn gẹgẹ bii ojulowo. Lasiko igbẹjọ, ariyanjiyan wa laarin awọn agbẹjọro Ileri Oluwa ati tawọn TOP lori pe boya ile-ẹjọ lagbara lati da si wahala to ba ṣẹlẹ ninu ẹgbẹ oṣelu. Ṣugbọn nigba to n gbe idajọ rẹ kalẹ, Onidaajọ Emmanuel Ayọọla sọ pe ile-ẹjọ ko lagbara lori ẹsun to ba waye ninu ẹgbẹ oṣelu kan naa. Ayọọla ṣọ pe irufẹ igbẹjọ bẹẹ ti wa ri nile-ẹjọ to ga ju lọ lorileede yii, ti kootu si sọ pe oun ko ni iru agbara bẹẹ, afi ti ẹjọ bẹẹ ba wa labẹ abala ikẹtadinlaaadọrin ofin orileede yii. O ni ẹni ti ko ba kopa ninu idibo ko le pe ara rẹ ni oludije gẹgẹ bo ṣe wa ninu ẹjọ ti Marafa pe ẹgbẹ APC, ti ile-ẹjọ si da a nu nigba naa.


Ọwọ ọlọpaa tẹ adigunjale mejila l’Ekiti, ile bii mẹrindinlọgọrun-un ni wọn ti fọ

Taofeek Surdiq, Ado-Ekiti Ọwọ ileeṣẹ ọlọpaa ipinlẹ Ekiti ti tẹ awọn ogboju adigunjale ti ko din ni mejila, ti wọn n gbogun ti ipinlẹ naa lati igba diẹ sẹyin. Gẹgẹ bi Kọmiṣanna ọlọpaa ipinlẹ naa, Ọgbẹni Tunde Mobayọ, ti Alukoro wọn, Ọgbẹni Sunday Abutu, gbẹnu sọ fun ṣe ṣalaye, o ni ni ogunjọ, oṣun kin-in-ni, ọdun yii, ni awọn adigunjale naa ti ko din ni mejila ya bo ile awọn ọmọ obinrin ile iwe giga Poli to wa loju ọna ileewe naa, ti wọn si gba owo, foonu ati awọn dukia miiran to jẹ ti awọn ọmọ ileewe giga naa. Abutu sọ pe lọgan ti awọn ọlọpaa gbọ nipa iṣẹlẹ naa ni wọn gbera lati ṣe itọpinpin wọn, ṣugbọn awọn adigunjale naa ti kuro ni ibi iṣẹlẹ ọhun. Lẹyin itọpinpin awọn ọlọpaa lọwọ tẹ meji lara awọn adigunjale naa ti orukọ wọn n jẹ, Damilọla Christopher ati Oyedele Oluwatobi, ti wọn si ba foonu ati dukia ti wọn ji ni ilegbee awọn ọmọ akẹkọọ naa lọwọ wọn. Bakan naa, ninu itọpinpin awọn ọlọpaa siwaju si i, ọwọ tun tẹ mẹrin ninu awọn adigunjale naa, Ojo Tọpẹ, Aderọpo Temitọpẹ, Ẹkundayọ Ajibọla ati Ojo Bello, nibi ti wọn fara pamọ si ni adugbo Falana, to wa ni agbegbe Ajilosun, l’Ado-Ekiti. Bakan naa ni wọn tun ba awọn ẹru ti wọn ji ninu ile awọn akẹkọọ naa lọwọ wọn.


Lẹyin itọpinpin awọn ọlọpaa lọwọ tẹ meji lara awọn adigunjale naa ti orukọ wọn n jẹ, Damilọla Christopher ati Oyedele Oluwatobi, ti wọn si ba foonu ati dukia ti wọn ji ni ilegbee awọn ọmọ akẹkọọ naa lọwọ wọn. Bakan naa, ninu itọpinpin awọn ọlọpaa siwaju si i, ọwọ tun tẹ mẹrin ninu awọn adigunjale naa, Ojo Tọpẹ, Aderọpo Temitọpẹ, Ẹkundayọ Ajibọla ati Ojo Bello, nibi ti wọn fara pamọ si ni adugbo Falana, to wa ni agbegbe Ajilosun, l’Ado-Ekiti. Bakan naa ni wọn tun ba awọn ẹru ti wọn ji ninu ile awọn akẹkọọ naa lọwọ wọn. Nigba ti awọn ọlọpaa n fi ọrọ wa wọn lẹnu wo, awọn ọdaran naa jẹwọ pe loootọ lawọn digun ja awọn ọmọleewe naa lole. Wọn ni lara awọn ọmọ ẹgbẹ tawọn jọ maa n jale ni Giwa Tosin, Adegoke Joshua, Solomon Noah, Oguntoye Tajudeen ati Olatuyi Tunde. Ile ti ko din ni mẹrindinlọgọrun-un ni awọn eeyan naa ti jale kaakiri ipinlẹ Ekiti.


Nigba ti awọn ọlọpaa n fi ọrọ wa wọn lẹnu wo, awọn ọdaran naa jẹwọ pe loootọ lawọn digun ja awọn ọmọleewe naa lole. Wọn ni lara awọn ọmọ ẹgbẹ tawọn jọ maa n jale ni Giwa Tosin, Adegoke Joshua, Solomon Noah, Oguntoye Tajudeen ati Olatuyi Tunde. Ile ti ko din ni mẹrindinlọgọrun-un ni awọn eeyan naa ti jale kaakiri ipinlẹ Ekiti. Abutu sọ pe wọn ti digun jale ni agbegbe bii Embassy Island, Ajabande, Oju Ọna Poli atawọn agbegbe miiran bii Agogo, ni Ilupeju Avenue, nibi ti wọn ti pa ọmọdekunrin kan torukọ rẹ n jẹ Blessing Joseph to jẹ ọlọdẹ alẹ ni agbegbe naa. O ṣalaye pe wọn tun pa ọlọdẹ alẹ kan ni Ilawẹ-Ekiti, ninu oṣu kejila, ọdun to kọja yii. Bakan naa ni won tun jẹwọ pe awọn pa ọkunrin oni POS kan torukọ rẹ n jẹ Apata Ọlabọde, ti wọn si tun ni awọn fipa ba ọmọdekunrin kan lo pọ ni adugbo Irewọlede, l’Ado-Ekiti.


Abutu sọ pe wọn ti digun jale ni agbegbe bii Embassy Island, Ajabande, Oju Ọna Poli atawọn agbegbe miiran bii Agogo, ni Ilupeju Avenue, nibi ti wọn ti pa ọmọdekunrin kan torukọ rẹ n jẹ Blessing Joseph to jẹ ọlọdẹ alẹ ni agbegbe naa. O ṣalaye pe wọn tun pa ọlọdẹ alẹ kan ni Ilawẹ-Ekiti, ninu oṣu kejila, ọdun to kọja yii. Bakan naa ni won tun jẹwọ pe awọn pa ọkunrin oni POS kan torukọ rẹ n jẹ Apata Ọlabọde, ti wọn si tun ni awọn fipa ba ọmọdekunrin kan lo pọ ni adugbo Irewọlede, l’Ado-Ekiti. Alukoro ọlọpaa yii ni iwadii fihan pe gbogbo awọn ọdaran ti ọwọ wọn tẹ naa ni wọn ṣẹṣẹ dari de lati ọgba ẹwọn. O fi kun un pe wọn yoo foju bale-ẹjọ ti iwadii ba pari lori ọrọ wọn.


Alukoro ọlọpaa yii ni iwadii fihan pe gbogbo awọn ọdaran ti ọwọ wọn tẹ naa ni wọn ṣẹṣẹ dari de lati ọgba ẹwọn. O fi kun un pe wọn yoo foju bale-ẹjọ ti iwadii ba pari lori ọrọ wọn.


Ẹgbẹ Higher Movement ṣepolongo ni Kwara, wọn l’Ọṣinbajo lawọn fẹ nipo aarẹ lọdun 2023

Ibrahim Alagunmu, Ilọrin Ọjọ Isẹgun, Tusidee, ọṣẹ yii, ni ẹgbẹ kan ti wọn n pe ara wọn ni Higher Nigeria Movement (HNM) ẹka tipinlẹ Kwara, ṣe ipolongo alaafia niluu Ilọrin, ti wọn si n pe fun ki Igbakeji Aarẹ nilẹ yii, Ọjọgbọn Yẹmi Ọṣinbajo, dupo aarẹ lọdun 2023, tori pe oun lo yẹ loye. Ṣe ni gbogbo oju popo kun fọfọ lowurọ kutu ọjọ Iṣẹgun, Tusidee, ọṣẹ yii, nigba ti ọgọọrọ awọn obinrin ati awọn ọdọ gbe oniruuru akọle lọwọ niluu Ilọrin, ti i ṣe olu ilu ipinlẹ Kwara, ti wọn si n kọ oniruuru orin lati fi ṣe atilẹyin fun Ọjọgbọn Yẹmi Ọṣinbajo, wọn ni o ti ṣe gudugudu meje ati yaaya mẹfa, o ti pitu meje tawọn ọdẹ maa n pa nigbo gẹgẹ bii Igbakeji Aarẹ, to si ti mu ilọsiwaju ati idagbasoke ba eto ọrọ aje orile-ede yii, fun idi eyi, oun gan-an ni wọn fẹ ko maa tukọ Naijiria lọ lati ọdun 2023, to ri pe o kun oju oṣuwọn. Adari ẹgbẹ naa nipinlẹ Kwara, Ọgbẹni Bamgboye Lekan, ṣalaye fawọn oniroyin pe Ọjọgbọn Yẹmi Ọṣinbajo ti ko ipa manigbagbe nipa gbigbe agbara wọ awọn obinrin ati awọn ọdọ lorile-ede yii, to si ti ni aṣeyọri nipa mimu idagbasoke ba eto ọrọ-aje ilẹ wa, to si gbe awọn eto lọkan-o-jọkan kalẹ ti Naijiria fi kapa arun Korona. Fun idi eyi, Ọṣinbajo nikan lo tẹwọn ti yoo tukọ orile-ede yii de ebute ogo. Lara awọn to darapọ mọ ẹgbẹ yii ni awọn ọdọ to jẹ oniruuru ẹya, awọn iyalọja ati awọn oniṣẹ ọwọ, ti wọn si n pariwo, ‘Yẹmi Ọṣinbajo’ la fẹ gẹgẹ bii aarẹ lọdun 2023.


Nitori ẹsun igbiyanju lati paayan, ile-ẹjọ fi alaga ẹgbẹ APC atawọn mẹrin mi-in pamọ sọgba ẹwọn l’Ọṣun

Florence Babaṣọla, Oṣogbo Alaga igun ẹgbẹ oṣelu APC ti wọn pe ni The Osun Progressives (TOP) nijọba ibilẹ Ifẹlodun, nipinlẹ Ọṣun, Solomon Alatayọ atawọn mẹrin mi-in, ni ile-ejọ Majisreeti kan niluu Oṣogbo ti paṣẹ pe ki wọn lọọ naju lọgba ẹwọn Ileṣa lori ẹsun igbiyanju lati paayan ati jijẹ ọmọ ẹgbẹ to tako ofin. Awọn ti wọn tun ko wa si kootu pẹlu Alatayọ ni Alinlade Abayọmi, ẹni ọdun mejidinlogoji, Sodiq Atitẹbi, ẹni ọdun mẹẹẹdọgbọn, Azeez Adejinmi, ẹni ọdun mejidinlọgbọn ati Ṣiju Oyewumi to jẹ ẹni ọdun mejidinlaaadọrin. Ọsan ọjọ Iṣẹgun, Tusidee, ni wahala bẹ silẹ nibi ipade kan ti awọn TOP ṣe niluu Ikirun to jẹ olu ilu ijọba ibilẹ Ifẹlodun, ti awọn igun mejeeji; iyẹn TOP ati IleriOluwa. Ni kootu ni wọn ti fẹsun kan awọn olujẹjọ pe wọn gbiyanju lati pa Ọgbẹni Fasasi Asimiyu lasiko wahala naa. Agbefọba, Jacob Akintunde ṣalaye pe ṣe ni Alatayọ atawọn olujẹjọ yooku huwa laabi yii laago meji ku iṣẹju mẹẹẹdogun lọsan-an ọjọ Iṣẹgun, Tusidee, ọjọ kin-in-ni, oṣu keji, ọdun yii, lasiko ti wọn kora wọn jọ lọna ti ko bofin mu. O ni wọn tun gbiyanju lati pa Asimiyu lasiko ti wọn n fi ada da batani si i lara, eyi to lewu fun alaafia agbegbe.


Ni kootu ni wọn ti fẹsun kan awọn olujẹjọ pe wọn gbiyanju lati pa Ọgbẹni Fasasi Asimiyu lasiko wahala naa. Agbefọba, Jacob Akintunde ṣalaye pe ṣe ni Alatayọ atawọn olujẹjọ yooku huwa laabi yii laago meji ku iṣẹju mẹẹẹdogun lọsan-an ọjọ Iṣẹgun, Tusidee, ọjọ kin-in-ni, oṣu keji, ọdun yii, lasiko ti wọn kora wọn jọ lọna ti ko bofin mu. O ni wọn tun gbiyanju lati pa Asimiyu lasiko ti wọn n fi ada da batani si i lara, eyi to lewu fun alaafia agbegbe. Nitori idi eyi, Akintunde sọ pe iwa awọn olujẹjọ tako ipin okoolelẹẹẹdẹgbẹta o din mẹrin, okoolenirinwo ati ọtalenirinwo o din mọkanla abala ikẹrinlelọgbọn ofin ipinlẹ Ọṣun. Lẹyin ti awọn maraarun sọ pe awọn ko jẹbi ẹsun mejeeji ti wọn fi kan wọn ni agbẹjọro wọn, Ọlatunbọsun Ọladipupọ, rọ kootu lati fun wọn ni beeli. Ṣugbọn agbefọba tako arọwa agbẹjọro olujẹjọ, o ni awọn ọlopaa ṣi n wa awọn yooku ti wọn jọ huwa naa, bi kootu ba si fun wọn ni beeli, wọn aa dabaru iwadii.


Nitori idi eyi, Akintunde sọ pe iwa awọn olujẹjọ tako ipin okoolelẹẹẹdẹgbẹta o din mẹrin, okoolenirinwo ati ọtalenirinwo o din mọkanla abala ikẹrinlelọgbọn ofin ipinlẹ Ọṣun. Lẹyin ti awọn maraarun sọ pe awọn ko jẹbi ẹsun mejeeji ti wọn fi kan wọn ni agbẹjọro wọn, Ọlatunbọsun Ọladipupọ, rọ kootu lati fun wọn ni beeli. Ṣugbọn agbefọba tako arọwa agbẹjọro olujẹjọ, o ni awọn ọlopaa ṣi n wa awọn yooku ti wọn jọ huwa naa, bi kootu ba si fun wọn ni beeli, wọn aa dabaru iwadii. Ninu idajọ rẹ, Majisreeti Asimiyu Adebayọ paṣẹ pe ki wọn maa ko awọn olujẹjọ lọ si ọgba ẹwọn ilu Ileṣa titi di ọjọ kẹtalelogun, oṣu keji, ọdun yii, ti idajọ yoo waye lori boya wọn lẹtọọ si beeli tabi bẹẹ kọ.


Ninu idajọ rẹ, Majisreeti Asimiyu Adebayọ paṣẹ pe ki wọn maa ko awọn olujẹjọ lọ si ọgba ẹwọn ilu Ileṣa titi di ọjọ kẹtalelogun, oṣu keji, ọdun yii, ti idajọ yoo waye lori boya wọn lẹtọọ si beeli tabi bẹẹ kọ.


Nitori tawọn alaṣẹ ileewe ko gba ki wọn lo ijaabu, awọn ọmọ ileewe ṣewọde lọ sile-ijọba n’llọrin

Ibrahim Alagunmu, Ilọrin Ọjọru, Wẹsidee, ọṣẹ yii, lawọn akekọọ Musulumi nileewe Baptist, niluu Ijagbo, nipinlẹ Kwara, ṣewọde lọ si ile-ijọba to wa niluu Ilọrin, latari pe awọn alaṣẹ ileewe naa yari pe wọn o gbọdọ lo ijaabu mọ ninu ọgba ileewe ọhun. Tẹ o ba gbagbe, loṣu to kọja ni awuyewuye waye lawọn ileewe ijọba to jẹ ti awọn ijọ ti Baptist da silẹ, nibi ti wọn ti sọ pe awọn Musulumi lawọn ileewe naa ko gbọdọ lo ijaabu wọ awọn inu ọgba ileewe naa mọ, ijọba si paṣẹ pe ki awọn alasẹ lawọn ileewe ọhun gba ọmọ to wu laaye lati maa lo ijaabu, sugbọn ti awọn alaṣẹ ileewe naa ko tẹle aṣẹ yii, eyi lo mu ki awọn ọmọ Musulumi lawọn ileewe Baptist niluu Ijagbo ṣe iwọde lọ si ile-ijọba, ti wọn si rọ ijọba, labẹ iṣejọba Gomina Abdulrazaq, lati da si ọrọ naa tori pe wọn n fi ẹtọ awọn ọmọ Musulumi du wọn.


Adajọ ju ọdẹ ileewe to fipa ba ọmọ ọdun mẹrinla laṣepọ sẹwọn gbere l’Ekoo

Faith Adebọla Ọkunrin ẹni ọdun mẹtalelogun kan, Blessing Okon, ko ro o rara, tori idajọ to gba lọjọ Aje, Mọnde, ọjọ kọkanlelọgbọn, oṣu ki-in-ni yii, ko mu ibukun kan dani fun un, ẹwọn gbere nile-ẹjọ ju u si latari bi wọn ṣe fidi ẹ mulẹ pe o jẹbi ifipabanilopọ nileewe to ti n ṣiṣẹ ọdẹ. Ọmọọdun mẹrinla lo fipa ṣe ‘kinni’ fun. Ijọba ipinlẹ Eko lo wọ olujẹjọ yii lọ sile-ẹjọ lori ẹsun pe o fi ibalopọ halẹ mọ akẹkọọ ileewe, o si tun ba ọmọbinrin ti wọn forukọ bo laṣiiri naa tage lai yẹ. Alaye tawọn lọọya mejeeji to ṣoju fun ijọba, Ọgbẹni Oluṣọla Ṣonẹyẹ ati Abilekọ Olufunkẹ Adegoke, ṣe ni kootu kidaajọ too waye ni pe ni ọjọ kẹtala, oṣu kẹsan-an, ọdun 2019, ni ọdaran yii huwa palapala ọhun nile kan to wa l’Opopona Ribadu, nitosi ọna Awolọwọ, lagbegbe Ikoyi, l’Erekuṣu Eko, lọhun-un, ko si ti i ju ọmọ ogun ọdun nigba yẹn. Ẹlẹrii mẹta lo jẹrii tako o lasiko igbẹjọ, ọkọọkan wọn lo si fidi ẹ mulẹ pe loootọ ni Blessing huwa ainitiju ọhun, lara awọn ẹlẹrii naa ni baba ọmọbinrin naa, dokita to ṣayẹwo iṣegun, ati ọmọbinrin naa funra rẹ. Wọn lọmọbinrin naa jẹwọ pe latigba toun ti wa lọmọ ọdun mẹsan-an ni ọdaran yii ti maa n ba oun ṣerekere, bii ko maa tẹ oun lọmu, ko maa gbe ọyan oun sẹnu, tabi ko maa fọwọ pa oun lawọn ibi kọlọfin ara.


Alaye tawọn lọọya mejeeji to ṣoju fun ijọba, Ọgbẹni Oluṣọla Ṣonẹyẹ ati Abilekọ Olufunkẹ Adegoke, ṣe ni kootu kidaajọ too waye ni pe ni ọjọ kẹtala, oṣu kẹsan-an, ọdun 2019, ni ọdaran yii huwa palapala ọhun nile kan to wa l’Opopona Ribadu, nitosi ọna Awolọwọ, lagbegbe Ikoyi, l’Erekuṣu Eko, lọhun-un, ko si ti i ju ọmọ ogun ọdun nigba yẹn. Ẹlẹrii mẹta lo jẹrii tako o lasiko igbẹjọ, ọkọọkan wọn lo si fidi ẹ mulẹ pe loootọ ni Blessing huwa ainitiju ọhun, lara awọn ẹlẹrii naa ni baba ọmọbinrin naa, dokita to ṣayẹwo iṣegun, ati ọmọbinrin naa funra rẹ. Wọn lọmọbinrin naa jẹwọ pe latigba toun ti wa lọmọ ọdun mẹsan-an ni ọdaran yii ti maa n ba oun ṣerekere, bii ko maa tẹ oun lọmu, ko maa gbe ọyan oun sẹnu, tabi ko maa fọwọ pa oun lawọn ibi kọlọfin ara. Lọjọ iṣẹlẹ ọhun, ojiṣẹ Ọlọrun kan to n gbe inu ọgba ileewe naa lawo iṣẹlẹ naa ya si lọwọ, to si fi to baba ọmọ ọhun leti, kọrọ too di ti ọlọpaa. Adajọ si gboṣuba fun ojiṣẹ Ọlọrun naa pe ko daṣọ bo iwakiwa bii eyi lori mọlẹ. Bo tilẹ jẹ pe Blessing jiyan pe ko ri bẹẹ, irọ ni wọn n pa mọ oun, Adajọ kootu to n gbọ awọn ẹsun akanṣe ati iwa ọdaran abẹle, Abiọla Sọladoye, sọ lasiko to n gbe idajọ rẹ kalẹ pe olupẹjọ pese ẹri to pọ to lati fidi iwa ọdaran yii mulẹ, pe loootọ lafurasi naa jẹbi ẹsun ti wọn fi kan an.


Lọjọ iṣẹlẹ ọhun, ojiṣẹ Ọlọrun kan to n gbe inu ọgba ileewe naa lawo iṣẹlẹ naa ya si lọwọ, to si fi to baba ọmọ ọhun leti, kọrọ too di ti ọlọpaa. Adajọ si gboṣuba fun ojiṣẹ Ọlọrun naa pe ko daṣọ bo iwakiwa bii eyi lori mọlẹ. Bo tilẹ jẹ pe Blessing jiyan pe ko ri bẹẹ, irọ ni wọn n pa mọ oun, Adajọ kootu to n gbọ awọn ẹsun akanṣe ati iwa ọdaran abẹle, Abiọla Sọladoye, sọ lasiko to n gbe idajọ rẹ kalẹ pe olupẹjọ pese ẹri to pọ to lati fidi iwa ọdaran yii mulẹ, pe loootọ lafurasi naa jẹbi ẹsun ti wọn fi kan an. Adajọ naa ni: “Olujẹjọ yii o tiẹ lẹmii ironupiwada kan bo ti wu ko mọ, pẹlu bi ẹri ṣe fihan pe o ba ọmọ ọdun mẹrinla ṣeṣekuṣe. Ko si iyemeji ninu awọn ẹri to wa niwaju ile-ẹjọ yii, tori bẹẹ, o gbọdọ jiya ẹṣẹ ibalopọ odi rẹ ni. “Mo paṣẹ ki wọn sọ olujẹjọ yii sẹwọn gbere, ko si sanfaani sisanwo itanran fun un.


Adajọ naa ni: “Olujẹjọ yii o tiẹ lẹmii ironupiwada kan bo ti wu ko mọ, pẹlu bi ẹri ṣe fihan pe o ba ọmọ ọdun mẹrinla ṣeṣekuṣe. Ko si iyemeji ninu awọn ẹri to wa niwaju ile-ẹjọ yii, tori bẹẹ, o gbọdọ jiya ẹṣẹ ibalopọ odi rẹ ni. “Mo paṣẹ ki wọn sọ olujẹjọ yii sẹwọn gbere, ko si sanfaani sisanwo itanran fun un. “Ki wọn kede orukọ ẹ ninu iwe awọn afipabanilopọ to wa lọwọ ijọba ipinlẹ Eko.” Bẹẹ ni adajọ kede, ti Blessing Okon si ti kekere wẹwọn.


“Ki wọn kede orukọ ẹ ninu iwe awọn afipabanilopọ to wa lọwọ ijọba ipinlẹ Eko.” Bẹẹ ni adajọ kede, ti Blessing Okon si ti kekere wẹwọn.


”A o ni i ṣatilẹyin fun aarẹ lati iha ilẹ Yoruba ati Ibo, ẹlẹyamẹya ni wọn”

Faith Adebọla Aarẹ apapọ fun ẹgbẹ awọn Fulani darandaran onimaaluu lorileede yii, Alaaji Bello Bodejo, ti sọ pe awọn darandaran ko ni i ṣatilẹyin kankan fun ondije fupo aarẹ to ba yọju lati iha Guusu orileede yii lọdun 2023, o ni ẹri ti fihan pe awọn to n ṣejọba lati agbegbe Ariwa mọ eto iṣakoso daadaa ju wọn lọ. Ninu ifọrọwerọ kan tọkunrin naa ṣe pẹlu iweeroyin The Sun, lopin ọsẹ to kọja yii, lo ti sọrọ naa. Badejọ ni loootọ ni Naijiria jẹ ọkan naa, ṣugbọn iyatọ ti ko ṣeefoju fo da wa laarin awọn to n ṣejọba ati eeyan inu ẹ. “Loootọ a gba pe ọkan naa ni Naijiria, sibẹ, a o ni i ṣatilẹyin fẹnikẹni to ba wa lati iha Guusu lati de ipo aarẹ. Aarẹ lati iha Ariwa lo san ju, tori awọn eeyan Oke-Ọya mọ eto ilu ati iṣejọba daadaa ju awọn eeyan Guusu lọ. “Awọn eeyan Ariwa ti fi han pe ko si iyapa laarin wọn lagbegbe tiwọn.


“Loootọ a gba pe ọkan naa ni Naijiria, sibẹ, a o ni i ṣatilẹyin fẹnikẹni to ba wa lati iha Guusu lati de ipo aarẹ. Aarẹ lati iha Ariwa lo san ju, tori awọn eeyan Oke-Ọya mọ eto ilu ati iṣejọba daadaa ju awọn eeyan Guusu lọ. “Awọn eeyan Ariwa ti fi han pe ko si iyapa laarin wọn lagbegbe tiwọn. Wọn ki i sọ pe Fulani lẹnikan, Hausa lẹnikan, tibi tabi tọhun, ṣugbọn ko ri bẹẹ laarin awọn eeyan Guusu, ẹlẹyamẹya ni wọn. Iṣejọba awọn eeyan Oke-Ọya si daa ju ti Guusu lọ. “Ti ọta rẹ ba ni ko o fọwọsọwọpọ pẹlu oun lati da ile baba ẹ ru, ṣe wa a fọwọsowọpọ pẹlu ẹ loootọ?


Wọn ki i sọ pe Fulani lẹnikan, Hausa lẹnikan, tibi tabi tọhun, ṣugbọn ko ri bẹẹ laarin awọn eeyan Guusu, ẹlẹyamẹya ni wọn. Iṣejọba awọn eeyan Oke-Ọya si daa ju ti Guusu lọ. “Ti ọta rẹ ba ni ko o fọwọsọwọpọ pẹlu oun lati da ile baba ẹ ru, ṣe wa a fọwọsowọpọ pẹlu ẹ loootọ? Ko sẹni to jẹ ṣe bẹẹ. Ṣugbọn to ba lo ọgbọn alumọkọrọyi fun ẹ, to si da ile baba ẹ ru, iwọ lo maa geka abamọ jẹ lẹyin ẹ. “Ko si bawọn eeyan Guusu ṣe le mọ ijọba i ṣe daadaa to tawọn eeyan ilẹ Hausa, tori awọn agbaagba ati olori ilẹ wa latijọ lo da awọn eeyan Ariwa lẹkọọ nipa eto iṣelu ati iṣejọba.” Ọkunrin naa tun sọrọ lori ilana ifẹranjẹko ti ijọba Buhari n ṣeto rẹ.


Ko sẹni to jẹ ṣe bẹẹ. Ṣugbọn to ba lo ọgbọn alumọkọrọyi fun ẹ, to si da ile baba ẹ ru, iwọ lo maa geka abamọ jẹ lẹyin ẹ. “Ko si bawọn eeyan Guusu ṣe le mọ ijọba i ṣe daadaa to tawọn eeyan ilẹ Hausa, tori awọn agbaagba ati olori ilẹ wa latijọ lo da awọn eeyan Ariwa lẹkọọ nipa eto iṣelu ati iṣejọba.” Ọkunrin naa tun sọrọ lori ilana ifẹranjẹko ti ijọba Buhari n ṣeto rẹ. O ni ibaa jẹ eto RUGA tabi ti Cattle Colony, iyẹn ọgba ati agbegbe ifẹranjẹko ti wọn ya sọtọ, o lawọn ipinlẹ kọọkan gbọdọ ṣeto ibi kan fawọn Fulani darandaran ki alaafia le wa. O ni ọjọ ti pẹ ti eto bẹẹ ti wa, ki i ṣe ọrọ ode-oni, bẹẹ lo fẹsun kan awọn eeyan to n tako ilana naa, o ni ọgbọn lati ko owo ijọba jẹ ni wọn n da. “Gbogbo awọn gomina wọnyi, ki wọn too bi wọn ni eto ifẹranjẹko ti wa, awọn ijọba kan ṣakọsilẹ rẹ bii ofin nipinlẹ wọn, awọn mi-in ko si sọ ọ dofin, ṣugbọn o wa.


O ni ibaa jẹ eto RUGA tabi ti Cattle Colony, iyẹn ọgba ati agbegbe ifẹranjẹko ti wọn ya sọtọ, o lawọn ipinlẹ kọọkan gbọdọ ṣeto ibi kan fawọn Fulani darandaran ki alaafia le wa. O ni ọjọ ti pẹ ti eto bẹẹ ti wa, ki i ṣe ọrọ ode-oni, bẹẹ lo fẹsun kan awọn eeyan to n tako ilana naa, o ni ọgbọn lati ko owo ijọba jẹ ni wọn n da. “Gbogbo awọn gomina wọnyi, ki wọn too bi wọn ni eto ifẹranjẹko ti wa, awọn ijọba kan ṣakọsilẹ rẹ bii ofin nipinlẹ wọn, awọn mi-in ko si sọ ọ dofin, ṣugbọn o wa. “Ohun to n ṣe wọn ti wọn o fẹẹ fun wa ni ilẹ ifẹranjẹko wa lasiko yii ni ko ye mi, ko ye mi rara ni. Ọsẹ to lọ lọhun-un ni Gomina ipinlẹ Jigawa ranṣẹ pe mi ki n waa wo agbegbe ifẹranjẹko ti wọn ya sọtọ fawọn darandaran onimaaluu, ọsẹ meji ni mo lo nibẹ. Ṣugbọn niṣe ni Gomina ipinlẹ Benue, Samuel Ortom, n fi ọrọ awa Fulani ṣe oṣelu, o fẹẹ sọ ara ẹ di olokiki lati ara wa.” Bẹẹ ni ọkunrin naa wi.


“Ohun to n ṣe wọn ti wọn o fẹẹ fun wa ni ilẹ ifẹranjẹko wa lasiko yii ni ko ye mi, ko ye mi rara ni. Ọsẹ to lọ lọhun-un ni Gomina ipinlẹ Jigawa ranṣẹ pe mi ki n waa wo agbegbe ifẹranjẹko ti wọn ya sọtọ fawọn darandaran onimaaluu, ọsẹ meji ni mo lo nibẹ. Ṣugbọn niṣe ni Gomina ipinlẹ Benue, Samuel Ortom, n fi ọrọ awa Fulani ṣe oṣelu, o fẹẹ sọ ara ẹ di olokiki lati ara wa.” Bẹẹ ni ọkunrin naa wi.


Timothy ti jẹwọ l’Ondo: Ọga mi lo loun maa fun mi ni ọgbọn miliọnu bi mo ba wa ori eeyan tutu wa

Oluṣẹyẹ Iyiade, Akurẹ Ọkunrin ẹni ọgbọn ọdun kan, Timothy Ọdẹniyi, lọwọ ẹṣọ Amọtẹkun ipinlẹ Ondo tun tẹ lọjọ Aje, Mọnde, ọsẹ ta a wa yii, lori ẹsun kika ori eeyan tutu mọ lọwọ. Gẹgẹ bi alaye ti Oloye Adetunji Adelẹyẹ to jẹ alakooso ẹṣọ Amọtẹkun ṣe fawọn oniroyin lasiko ti wọn n ṣafihan afurasi ọhun atawọn ọdaran mi-in lolu ileeṣẹ wọn to wa ni Alagbaka, o ni ilu Ondo, nijọba ibilẹ Iwọ-Oorun Ondo, lọwọ awọn ti tẹ Timothy lọjọ Aje, Mọnde. Adelẹyẹ ni afurasi apaniṣetutu ọla naa lawọn ri to di ori eeyan tutu ọhun sinu apo dudu kan nibi tọwọ ti tẹ ẹ laduugbo kan l’Ondo. O ni lẹyin ifọrọwanilẹnuwo tawọn ṣe fun Timothy lo ṣẹṣẹ mu awọn lọ sibi to ti pa ẹni to ge ori rẹ, bẹẹ lo tun mu awọn lọ sibi iboji kekere kan to sin iyooku ara rẹ si. Ọga ẹṣọ Amọtẹkun ọhun gba awọn araalu nimọran lati sọra, ki wọn si maa kiyesi iru ẹni to yẹ ki wọn maa tẹle jade. Nigba to n sọrọ lori ẹsun ti wọn fi kan an, Timothy ni oun kọ loun pa ẹni ti wọn ka ori rẹ mọ oun lọwọ, o ni iboji kan to wa lagbegbe Sabo, l’Ondo, loun ti lọọ hu oku naa jade ti oun fi raaye ge ori rẹ.


O ni lẹyin ifọrọwanilẹnuwo tawọn ṣe fun Timothy lo ṣẹṣẹ mu awọn lọ sibi to ti pa ẹni to ge ori rẹ, bẹẹ lo tun mu awọn lọ sibi iboji kekere kan to sin iyooku ara rẹ si. Ọga ẹṣọ Amọtẹkun ọhun gba awọn araalu nimọran lati sọra, ki wọn si maa kiyesi iru ẹni to yẹ ki wọn maa tẹle jade. Nigba to n sọrọ lori ẹsun ti wọn fi kan an, Timothy ni oun kọ loun pa ẹni ti wọn ka ori rẹ mọ oun lọwọ, o ni iboji kan to wa lagbegbe Sabo, l’Ondo, loun ti lọọ hu oku naa jade ti oun fi raaye ge ori rẹ. O ni ileesẹ ipọn-ọti kan to wa niluu Eko loun ti n ṣiṣẹ tẹlẹ gẹgẹ bii awakọ, lẹyin to kuro nibi isẹ ọhun lo ni ọkan ninu awọn ọga toun n ba ṣiṣẹ, Dara Niyikaye ṣeleri lati fun oun ni ọgbọn miliọnu Naira ti oun ba le wa ori oku wa. Oloye Adelẹyẹ ni afurasi naa ko ni i pẹẹ foju bale-ẹjọ ni kete ti iwadii ba ti pari lori ẹsun ti wọn fi kan an.


O ni ileesẹ ipọn-ọti kan to wa niluu Eko loun ti n ṣiṣẹ tẹlẹ gẹgẹ bii awakọ, lẹyin to kuro nibi isẹ ọhun lo ni ọkan ninu awọn ọga toun n ba ṣiṣẹ, Dara Niyikaye ṣeleri lati fun oun ni ọgbọn miliọnu Naira ti oun ba le wa ori oku wa. Oloye Adelẹyẹ ni afurasi naa ko ni i pẹẹ foju bale-ẹjọ ni kete ti iwadii ba ti pari lori ẹsun ti wọn fi kan an.


Usman beere owo lọwọ baba ẹ, iyẹn ko fun un, lo ba gun un lọbẹ nidodo

Ọlawale Ọlawale, Ibadan Ọkunrin ẹni ọdun mẹtalelogun) kan, Usman Omidiran, ti n kawọ pọnyin rojọ nile-ẹjọ Majisireeti to wa n’Iyaganku, n’Ibadan, nipa bo ṣe gbiyanju lati dẹmi-in baba to bi i lọmọ legbodo. ALAROYE gbọ pe ede aiyede yii waye nigba ti baba ẹni ọdun marundinlaaadọrin yii, Jimoh, kọ lati fun Usman lowo to beere fun, n lọmọ yii ba fa ibinu yọ, to si fọbẹ gun baba to bi i saaye nidodo ati lapa osi. Ṣaaju lawọn ọlọpaa ti sọ olujẹjọ naa to jẹ olugbe ilu Igangan, nipinlẹ Ọyọ, satimọle ni teṣan wọn lọhun-un, ki wọn too waa foju ẹ bale-ẹjọ. Agbofinro to ṣoju CP Ngozi Onadeko ni kootu, Ripẹtọ Olufẹmi Omilana, sọ niwaju ile-ẹjọ pe lọjọ kẹrinlelogun, oṣu kin-in-ni, ni deede aago mẹfa aabọ irọlẹ ni Usman gun baba ẹ lọbẹ nigba ti tọhun ko rowo to beere fun un. Ripẹtọ ọlọpaa yii tẹsiwaju pe afurasi yii jẹbi ẹsun iwa ọdaran labẹ ofin ipinlẹ Ọyọ tọdun 2000. Adajọ ile-ẹjọ Majisreeti naa, Onidaajọ Munirat-Giwa Babalọla, ko faaye silẹ lati gbọ awijare afurasi ọdaran yii.


Agbofinro to ṣoju CP Ngozi Onadeko ni kootu, Ripẹtọ Olufẹmi Omilana, sọ niwaju ile-ẹjọ pe lọjọ kẹrinlelogun, oṣu kin-in-ni, ni deede aago mẹfa aabọ irọlẹ ni Usman gun baba ẹ lọbẹ nigba ti tọhun ko rowo to beere fun un. Ripẹtọ ọlọpaa yii tẹsiwaju pe afurasi yii jẹbi ẹsun iwa ọdaran labẹ ofin ipinlẹ Ọyọ tọdun 2000. Adajọ ile-ẹjọ Majisreeti naa, Onidaajọ Munirat-Giwa Babalọla, ko faaye silẹ lati gbọ awijare afurasi ọdaran yii. O waa paṣẹ pe ki wọn fi Usman pamọ sinu ahamọ ọgba ẹwọn to wa Labolongo, niluu Ọyọ, titi tile-ẹjọ naa yoo fi ri imọran gba lọwọ igbimọ to n ri si ọrọ iwadii ẹsun ọdaran nileeṣẹ eto idajọ ipinle Ọyọ. O waa sun igbẹjọ si ọjọ kẹẹẹdogun, oṣu kẹta, ọdun 2022 yii.


O waa paṣẹ pe ki wọn fi Usman pamọ sinu ahamọ ọgba ẹwọn to wa Labolongo, niluu Ọyọ, titi tile-ẹjọ naa yoo fi ri imọran gba lọwọ igbimọ to n ri si ọrọ iwadii ẹsun ọdaran nileeṣẹ eto idajọ ipinle Ọyọ. O waa sun igbẹjọ si ọjọ kẹẹẹdogun, oṣu kẹta, ọdun 2022 yii.


Ijamba ọkọ tun fọpọ ẹmi eeyan ṣofo l’Akungba-Akoko

Oluṣẹyẹ Iyiade, Akurẹ Eeyan bii marun-un ni wọn pade iku ojiji, nigba tọpọ tun fara pa ninu ijamba ọkọ mi-in to waye niluu Akungba-Akoko lọjọ Iṣẹgun, Tusidee ọsẹ yii. Gẹgẹ ba a ṣe gbọ, ọkọ ajagbe kan to kun fọfọ fun ẹru, eyi to n bọ lati ọna ilu Ọwọ lo deedee pada sẹyin lasiko to n gun ori oke Okerigbo, nitosi Fasiti Adekunle Ajasin, to si ṣe bẹẹ ṣubu sinu koto kan to wa lagbegbe naa. Ọkọ ọhun ti subu tan kawọn oluworan too ṣakiyesi pe awọn eeyan wa labẹ rẹ. Ko pẹ rara tawọn ọlọpaa atawọn ẹṣọ oju popo fi de si ibi ijamba ọkọ naa ti wọn si ko oku awọn to ba iṣẹlẹ ọhun rin lọ si mọsuari. Ọkan ninu awọn agba Musulumi lagbegbe Akoko, Alaaji Ibrahim Kilani, ni o digba ti ijọba ipinlẹ Ondo ba ṣe atunṣe ọna marosẹ to gba ori Okerigbo kọja ki adinku too de ba ijamba ọkọ to saaba maa n waye lagbegbe naa.


Nitori idajọ ile-ẹjọ tuntun, ọna ti ṣi fun Lekan Balogun lati di Olubadan

Ọlawale Ajao, Ibadan Ile-ẹjọ giga ipinlẹ Ọyọ ti yi ẹjọ tawọn agba ijoye ilẹ Ibadan pe danu. Ẹjọ ọhun ni wọn pe tako idajọ to lodi si bi Oloogbe Ajimọbi ti i ṣe gomina ipinlẹ naa tẹlẹ ṣe fi awọn agba ijoye ilu naa jẹ lọdun 2017. Adajọ agba ipinlẹ Ọyọ, Onidaajọ Munta Abimbọla, lo yii ẹjọ ọhun danu ni yara igbẹjọ kin-in-ni tile-ẹjọ giga ipinlẹ naa lọjọ Iṣẹgun, Tusidee, ọjọ kin-in-ni, oṣu Keji, ọdun 2022 yii. Itumọ idajọ tuntun yii ni pe bi ijọba Ajimọbi ṣe fawọn agba ijoye wọnyi jọba ko tọna labẹ ofin gẹgẹ bii awijare Osi Olubadan, Sẹnetọ Rashidi Adewọlu Ladọja, to pẹjọ naa latilẹ, ti ile-ẹjọ si da a lare nigba naa ko too di pe awọn ijoye to jọba ọhun pẹjọ ko-tẹ-mi-lọrun to ṣẹṣẹ pari yii. Bakan naa nidajọ yii ti mu oludena kuro lọna fun Ọtun Olubadan ilẹ Ibadan, Sẹnetọ Lekan Balogun lati depo Olubadan. Iyẹn ni pe ko si ohun to n di i lọwọ mọ lati jọba bayii.


Itumọ idajọ tuntun yii ni pe bi ijọba Ajimọbi ṣe fawọn agba ijoye wọnyi jọba ko tọna labẹ ofin gẹgẹ bii awijare Osi Olubadan, Sẹnetọ Rashidi Adewọlu Ladọja, to pẹjọ naa latilẹ, ti ile-ẹjọ si da a lare nigba naa ko too di pe awọn ijoye to jọba ọhun pẹjọ ko-tẹ-mi-lọrun to ṣẹṣẹ pari yii. Bakan naa nidajọ yii ti mu oludena kuro lọna fun Ọtun Olubadan ilẹ Ibadan, Sẹnetọ Lekan Balogun lati depo Olubadan. Iyẹn ni pe ko si ohun to n di i lọwọ mọ lati jọba bayii. Tẹ o ba gbagbe, nigba ti Gomina Ajimọbi ṣeto oye ọba fawọn agba ijoye Ibadan lọdun naa, Osi Olubadan, Sẹnetọ Ladọja, to tun ti figba kan jẹ gomina ipinlẹ Ọyọ tẹlẹ kọ lati jọba ọhun, o si pẹjọ tako igbesẹ ijọba naa. Nigba ti wọn fa ọrọ naa siwaju, fa a sẹyin ni kootu, ile-ẹjọ da Ladọja lare. Ṣugbọn awọn agba ijoye yooku sọ pe bi ijọba ṣe fawọn jọba gan-an lawọn fara mọ, n ni wọn ba gba kootu ko-tẹ-mi-lọrun lọ.


Tẹ o ba gbagbe, nigba ti Gomina Ajimọbi ṣeto oye ọba fawọn agba ijoye Ibadan lọdun naa, Osi Olubadan, Sẹnetọ Ladọja, to tun ti figba kan jẹ gomina ipinlẹ Ọyọ tẹlẹ kọ lati jọba ọhun, o si pẹjọ tako igbesẹ ijọba naa. Nigba ti wọn fa ọrọ naa siwaju, fa a sẹyin ni kootu, ile-ẹjọ da Ladọja lare. Ṣugbọn awọn agba ijoye yooku sọ pe bi ijọba ṣe fawọn jọba gan-an lawọn fara mọ, n ni wọn ba gba kootu ko-tẹ-mi-lọrun lọ. Lẹyin ti Olubadan ana, Ọba Saliu Akanmu Adetunji waja, gbogbo aye lo ti mọ pe Agba-Oye Balogun lo kan lati gori itẹ Olubadan. Ṣugbọn ọrọ ẹjọ ti oun atawọn ẹmẹwa rẹ yii pe lo n di i lọwọ lati gori ipo naa nitori wọn ko le fi ẹnikẹni ninu awọn to ti jọba tẹlẹ wọnyi jẹ Olubadan laijẹ pe wọn yanju ọrọ to wa ni kootu tan pata. Ṣugbọn ni bayii tile-ẹjọ ti yi ẹjọ naa danu, ko si ohun to n di Balogun lọwọ mọ bayii lati gori apere ọba ilẹ Ibadan.


Lẹyin ti Olubadan ana, Ọba Saliu Akanmu Adetunji waja, gbogbo aye lo ti mọ pe Agba-Oye Balogun lo kan lati gori itẹ Olubadan. Ṣugbọn ọrọ ẹjọ ti oun atawọn ẹmẹwa rẹ yii pe lo n di i lọwọ lati gori ipo naa nitori wọn ko le fi ẹnikẹni ninu awọn to ti jọba tẹlẹ wọnyi jẹ Olubadan laijẹ pe wọn yanju ọrọ to wa ni kootu tan pata. Ṣugbọn ni bayii tile-ẹjọ ti yi ẹjọ naa danu, ko si ohun to n di Balogun lọwọ mọ bayii lati gori apere ọba ilẹ Ibadan.


Awọn agbebọn ji alaga kansu tẹlẹ atawọn mẹrin mi-in gbe l’Ekiti

Taofeek Surdiq, Ado-Ekiti Awọn agbebọn kan ti wọn ko ti i mọ ti ji alaga ijọba ibilẹ Ilejemeje tẹlẹ, Ọmọọba Bamigboye Adegoroye, atawọn mẹrin mi-in gbe. Adegoroye to tun jẹ ọga ati oludari pataki kan ninu ẹgbẹ SWAGA, to n ṣe ipolongo idibo aarẹ fun gomina ipinlẹ Eko tẹlẹ, Aṣiwaju Bọla Tinubu ni wọn ji gbe lọjọ Aje, Mọnde, ọsẹ yii. Nigba to n ba awọn akọroyin sọrọ l’Ado-Ekiti, alaga ijọba ibilẹ Ifẹsowapọ, Ọgbẹni Kayọde Akerele, sọ pe Adegoroye ati ẹnikan to wa ninu ọkọ rẹ ni wọn ji gbe ni ọna Iṣan si Iludun-Ekiti, nirọlẹ ọjọ Aje, Mọnde. O ṣalaye pe ni deede aago meje aabọ alẹ ni wọn ko wọn wọ inu igbo kan ti ẹnikẹni ko ti i mọ. O sọ pe niṣe ni wọn da ibọn bo ara ọkọ ti alaga ijọba ibilẹ tẹlẹ yii wa lo jẹ ko duro lojiji. Bakan naa ninu ijinigbe miiran, Alaga ijọba ibilẹ Ẹrọ, Ọgbẹni Akin Alebioṣu, sọ pe awọn mẹta miiran ti wọn jẹ oniṣowo eedu ni wọn tun ji gbe n’Ikun-Ekiti, ni bii aago mẹfa aabọ irọlẹ ọjọ yii kan naa.


O ṣalaye pe ni deede aago meje aabọ alẹ ni wọn ko wọn wọ inu igbo kan ti ẹnikẹni ko ti i mọ. O sọ pe niṣe ni wọn da ibọn bo ara ọkọ ti alaga ijọba ibilẹ tẹlẹ yii wa lo jẹ ko duro lojiji. Bakan naa ninu ijinigbe miiran, Alaga ijọba ibilẹ Ẹrọ, Ọgbẹni Akin Alebioṣu, sọ pe awọn mẹta miiran ti wọn jẹ oniṣowo eedu ni wọn tun ji gbe n’Ikun-Ekiti, ni bii aago mẹfa aabọ irọlẹ ọjọ yii kan naa. Alebioṣun sọ pe lasiko ti adari awọn oniṣowo eedu naa toruko rẹ n jẹ Olu, to jẹ ọmọ bibi ilu Ikun-Ekiti lọ si eti odo Ẹrọ ni wọn ji wọn gbe. Wọn ti waa rawọ ẹbẹ si Kọmiṣanna ọlọpaa ipinlẹ Ekiti, Ọgbẹni Tunde Mobayọ, lati mura si eto aabo, pataki ju lọ ni ọna Ayede-Isan-Iludun to ti n da bii ojuko fun awọn ajinigbe. Nigba to sọrọ lori ọrọ naa, ọga awọn Amọtẹkun nipinlẹ Ekiti, Joe Kọmọlafẹ, sọ pe awọn ẹṣọ oun ti n ṣe ohun gbogbo lati darapọ mọ awọn agbofinro miiran ki wọn le ṣe awari awọn ti wọn ji gbe naa.


Alebioṣun sọ pe lasiko ti adari awọn oniṣowo eedu naa toruko rẹ n jẹ Olu, to jẹ ọmọ bibi ilu Ikun-Ekiti lọ si eti odo Ẹrọ ni wọn ji wọn gbe. Wọn ti waa rawọ ẹbẹ si Kọmiṣanna ọlọpaa ipinlẹ Ekiti, Ọgbẹni Tunde Mobayọ, lati mura si eto aabo, pataki ju lọ ni ọna Ayede-Isan-Iludun to ti n da bii ojuko fun awọn ajinigbe. Nigba to sọrọ lori ọrọ naa, ọga awọn Amọtẹkun nipinlẹ Ekiti, Joe Kọmọlafẹ, sọ pe awọn ẹṣọ oun ti n ṣe ohun gbogbo lati darapọ mọ awọn agbofinro miiran ki wọn le ṣe awari awọn ti wọn ji gbe naa. O ni o jẹ ohun ibanujẹ pe gbogbo ọna ijọba ibilẹ Mọba, Ilejemeje ati Ọyẹ to jade si ipinlẹ Kogi lo ti di ẹrujẹjẹ fun awọn eeyan ipinlẹ Ekiti lasiko yii. O ṣeleri pe awọn ọmọ ogun oun ti bẹrẹ igbesẹ lati gba awọn ti wọn ji gbe naa silẹ lai fara pa.


O ni o jẹ ohun ibanujẹ pe gbogbo ọna ijọba ibilẹ Mọba, Ilejemeje ati Ọyẹ to jade si ipinlẹ Kogi lo ti di ẹrujẹjẹ fun awọn eeyan ipinlẹ Ekiti lasiko yii. O ṣeleri pe awọn ọmọ ogun oun ti bẹrẹ igbesẹ lati gba awọn ti wọn ji gbe naa silẹ lai fara pa.


Ọkan ninu awọn oṣere ilẹ wa, Tafa Oloyede, ti ku o

Jọkẹ Amọri Ọkan pataki ninu awọn oṣere ilẹ wa, Johun Adewuni ti gbogbo eeyan mọ si Tafa Oloyede ti ku o. Ọjọ Iṣẹgun, Tusidee, ọsẹ yii, lọkunrin naa ku lẹni ọdun mọkandinlaaadọrin nile rẹ to wa ni Arowomọle, laduugbo Kajọla, niluu Oṣogbo lẹyin aisan ranpẹ. Ọmọ bibi ilu Ẹdẹ ni oṣere to jẹ ọmọ ẹyin Oloogbe Oyin Adejọbi yii. Ko ti i sẹni to le sọ ohun to fa iku rẹ, ṣugbọn o to ọjọ mẹta ti wọn ti gburoo ọkunrin naa nidii ere tiata to yan laayo. Lara awọn ere to ti kopa ni ‘Akanji Oniposi’, ‘Ekurọ Ọlọja’, ‘Jaiyesinmi’ ati bẹẹ bẹẹ lọ. Iyawo atọmọ ni ọkunrin naa fi saye.


Ọdaran oloṣelu ni yoo sọ pe ka ma ṣatunṣe ofin orileede wa ka too dibo lọdun 2023 – Gani Adams

Florence Babaṣọla, Oṣogbo Adari ẹgbẹ Oodua Peoples’ Congress (OPC), Iba Gani Adams, ti sọ pe ti ilọsiwaju tootọ yoo ba ba orileede Naijiria, awọn adari gbọdọ ṣetan lati mu atunṣe ba iwe ofin ti a n lo lọwọlọwọ. Nibi aṣekagba Ọdun Oodua ọlọdọọdun, eyi to waye ni gbagede Ẹnuwa, niluu Ileefẹ, ni Gani Adams ti sọ pe ọdaran oloṣelu ti ko ni ifẹ Naijiria lọkan nikan ni yoo sọ pe ṣe ni ka lọ sinu idibo apapọ ọdun 2023 lai kọkọ wa ọna atunṣe si ofin ti ẹnu n kun yii. Iba Gani Adams ṣalaye pe, “Atunṣe gbọdọ ba ofin orileede yii ko too di pe idibo ọdun 2023 maa waye. Emi o sọ pe ki wọn ma ṣeto idibo o, nitori ẹnikan ṣaa gbọdọ wa nipo aṣẹ lọdun 2023, ṣugbọn fun wa lati tẹsiwaju lorileede yii, a gbọdọ bẹrẹ iṣejọba agbegbe (Regionalism). “Ti a ko ba ṣe bẹẹ, mo gbagbọ pe ko si ẹni ti a yan sipo yẹn ti yoo ṣaṣeyọri kankan pẹlu ofin ti a n lo yii. “Buhari ti n lọ bayii, asiko perete lo ku to ni lati mu ayipada ba gbogbo nnkan to wa nilẹ yii.


Emi o sọ pe ki wọn ma ṣeto idibo o, nitori ẹnikan ṣaa gbọdọ wa nipo aṣẹ lọdun 2023, ṣugbọn fun wa lati tẹsiwaju lorileede yii, a gbọdọ bẹrẹ iṣejọba agbegbe (Regionalism). “Ti a ko ba ṣe bẹẹ, mo gbagbọ pe ko si ẹni ti a yan sipo yẹn ti yoo ṣaṣeyọri kankan pẹlu ofin ti a n lo yii. “Buhari ti n lọ bayii, asiko perete lo ku to ni lati mu ayipada ba gbogbo nnkan to wa nilẹ yii. Ṣe ni ko pe awọn aṣofin ati awọn lameetọ ilu lati ṣatunṣe iwe ofin naa bii iru eyi ti a ni lọdun 1960 si 1963, ki orileede yii le tẹsiwaju. “Lai ṣe bẹẹ, orileede yii le ma pẹ o, a ko nilo lati tan ara wa, lọwọlọwọ bayii, gbogbo nnkan lo ti dorikodo, ọrọ aje ti dẹnukọlẹ, aisi eto aabo n gbilẹ si i lojoojumọ, ẹru n ba awọn oludaṣẹ-silẹ, ko si ina mọnamọna, ko si nnkan amayedẹrun. “Awọn ologun (military) fun wa ni ofin ti ko dara lọdun 1999, a ni lati mu atunṣe ba gbogbo rẹ ki nnkan too le ṣe deede lorileede yii, ti a ko ba ṣe bẹẹ, a ko gbọdọ da awọn to n sọ pe ki orileede yii pin lẹbi rara.


Ṣe ni ko pe awọn aṣofin ati awọn lameetọ ilu lati ṣatunṣe iwe ofin naa bii iru eyi ti a ni lọdun 1960 si 1963, ki orileede yii le tẹsiwaju. “Lai ṣe bẹẹ, orileede yii le ma pẹ o, a ko nilo lati tan ara wa, lọwọlọwọ bayii, gbogbo nnkan lo ti dorikodo, ọrọ aje ti dẹnukọlẹ, aisi eto aabo n gbilẹ si i lojoojumọ, ẹru n ba awọn oludaṣẹ-silẹ, ko si ina mọnamọna, ko si nnkan amayedẹrun. “Awọn ologun (military) fun wa ni ofin ti ko dara lọdun 1999, a ni lati mu atunṣe ba gbogbo rẹ ki nnkan too le ṣe deede lorileede yii, ti a ko ba ṣe bẹẹ, a ko gbọdọ da awọn to n sọ pe ki orileede yii pin lẹbi rara. “Orileede yii n wọnu gbese lojoojumọ, ṣe la n yawo lati fi ṣejọba. Ida ọgọta ninu ida ọgọrun-un owo bọjẹẹti la maa ya, bijọba apapọ ṣe n yawo naa nijọba ipinlẹ n ya, ta lo waa fẹẹ san gbese yẹn? “Awọn oloṣelu wa gbọdọ mọ nnkan ti wọn n ṣe, awọn kan n pariwo nipa ipo aarẹ ọdun 2023 lai jokoo sọrọ lori iṣoro orileede yii.


“Orileede yii n wọnu gbese lojoojumọ, ṣe la n yawo lati fi ṣejọba. Ida ọgọta ninu ida ọgọrun-un owo bọjẹẹti la maa ya, bijọba apapọ ṣe n yawo naa nijọba ipinlẹ n ya, ta lo waa fẹẹ san gbese yẹn? “Awọn oloṣelu wa gbọdọ mọ nnkan ti wọn n ṣe, awọn kan n pariwo nipa ipo aarẹ ọdun 2023 lai jokoo sọrọ lori iṣoro orileede yii. Awọn oloṣelu ti sọ Naijiria di okoowo. “Wọn gbọdọ gbe igbesẹ yẹn lọdun yii ko too di 2023. Ẹnikẹni to ba n sọ pe ka ma ṣatunṣe si ofin ilẹ wa, ọdaran oloṣelu ni, ko si nigbagbọ ninu ohun to dara nipa orileede yoo, to si n ṣọla ninu ifasẹyin awọn araalu” Ninu ọrọ tiẹ, Ọọni Ifẹ, Ọba Adeyẹye Ẹnitan Ogunwusi, gboriyin fun gbogbo ọmọ ẹgbẹ OPC fun aṣeyọri ọdun naa, o si gbadura fun wọn.


Awọn oloṣelu ti sọ Naijiria di okoowo. “Wọn gbọdọ gbe igbesẹ yẹn lọdun yii ko too di 2023. Ẹnikẹni to ba n sọ pe ka ma ṣatunṣe si ofin ilẹ wa, ọdaran oloṣelu ni, ko si nigbagbọ ninu ohun to dara nipa orileede yoo, to si n ṣọla ninu ifasẹyin awọn araalu” Ninu ọrọ tiẹ, Ọọni Ifẹ, Ọba Adeyẹye Ẹnitan Ogunwusi, gboriyin fun gbogbo ọmọ ẹgbẹ OPC fun aṣeyọri ọdun naa, o si gbadura fun wọn.


Sọfiat ree o, ọmọbinrin ti wọn ge ori rẹ lati fi soogun owo l’Abẹokuta

Jọkẹ Amọri Lọjọ Aje, Mọnde, ọsẹ yii, ni awọn ọlọpaa ṣafihan awọn mẹrin kan ti wọn ni wọn lọwọ ninu pipa ọrẹbinrin ọkan ninu wọn torukọ rẹ n jẹ Sọfiat. Lasiko ti wọn n ṣafihan awọn ọdọmọkunrin naa nileeṣẹ ọlọpaa to wa ni Eleweeran, niluu Abẹokuta, nipinlẹ Ogun, ni wọn ti n ka boroboro lori ipa ti wọn ko ninu iku ọmọbinrin ti wọn ge ọrun rẹ lati fi ṣoogun owo yii. Meji ninu awọn ọmọ yii jẹwọ pe loootọ lawọn mọ nipa iku ọmọbinrin naa. Wọn ni niṣe lawọn kọkọ yin in lọrun kawon too pa a. Nibi ti awọn ti n dana sun ori naa ni wọn ti waa mu awọn.


Lọdun 2023, iha Oke-Ọya lo ṣi maa bọ sipo aarẹ – Gomina Bauchi

Faith Adebọla Gomina ipinlẹ Bauchi, Alaaji Bala Mohammed, ti sọ pe bi agbara ba maa kuro lapa iha Ariwa, tabi ti ipo aarẹ yoo ba bọ si agbegbe mi-in, ki i ṣe lọdun 2023 to n bọ yii, o ni iha Ariwa ni ipo aarẹ ṣi gbọdọ bọ si ninu eto idibo to n bọ. O ni loootọ ni pe awọn eeyan agbegbe mi-in kaakiri orileede yii ti n beere pe ki ipo aarẹ bọ si iha ọdọ awọn naa, ko si sohun to buru nibẹ, ṣugbọn awọn eeyan Ariwa/Ila-Oorun ni anfaani naa kan bayii, bo ba jẹ ori ododo ati aiṣojuṣaaju la fẹẹ gbe eto oṣelu orileede yii ka. Bala sọrọ yii lọjọ Aiku, Sannde, ọsẹ yii, lasiko ti igbimọ akanṣe kan to gbe kalẹ lati lọọ fikun lukun pẹlu awọn alẹnulọrọ lagbo oṣelu lori erongba rẹ lati jade dupo aarẹ Naijiria lọdun 2023, n jabọ iṣẹ wọn fun un, niluu Bauchi. Bala sọ pe: “A mọ pe awọn eeyan iha Guusu orileede yii ti n beere gidigidi pe ki ipo aarẹ bọ sọdọ wọn, tori saa iṣakoso olori wa, Muhammadu Buhari, to wa lati agbegbe Ariwa, yoo dopin lọdun 2023. Mo fẹẹ lo anfaani yii lati sọ pe ọmọ ẹgbẹ oṣelu PDP ni mi, mi o si lẹgbẹ oṣelu APC o. Ẹgbẹ oṣelu APC lo ni iṣoro lati pinnu ibi ti wọn fẹẹ yi ipo aarẹ si. Ninu ẹgbẹ oṣelu tiwa, aarẹ to jẹ kẹyin wa lati agbegbe Guusu, aarẹ temi niyẹn, aarẹ tiwa niyẹn, Ọmọwe Goodluck Jonathan.


Bala sọ pe: “A mọ pe awọn eeyan iha Guusu orileede yii ti n beere gidigidi pe ki ipo aarẹ bọ sọdọ wọn, tori saa iṣakoso olori wa, Muhammadu Buhari, to wa lati agbegbe Ariwa, yoo dopin lọdun 2023. Mo fẹẹ lo anfaani yii lati sọ pe ọmọ ẹgbẹ oṣelu PDP ni mi, mi o si lẹgbẹ oṣelu APC o. Ẹgbẹ oṣelu APC lo ni iṣoro lati pinnu ibi ti wọn fẹẹ yi ipo aarẹ si. Ninu ẹgbẹ oṣelu tiwa, aarẹ to jẹ kẹyin wa lati agbegbe Guusu, aarẹ temi niyẹn, aarẹ tiwa niyẹn, Ọmọwe Goodluck Jonathan. Lasiko yẹn, ọdun mẹrindinlogun lẹgbẹ wa fi wa nipo, mẹrinla ninu ọdun yii, awọn aarẹ lati iha Guusu ni wọn lo o. Ẹtọ ati ododo naa waa da to ba jẹ eeyan Guusu ni yoo tun bọ sipo aarẹ? Iha Ariwa lo kan. Tẹẹ ba wa si apa Oke-Ọya, saa perete ni iha Ariwa/Ila-Oorun ati Guusu/Ila-Oorun ṣi lo, ka sọ pe wọn kan fẹnu ba ipo aarẹ lasan ni. Awa ni anfaani naa tọ si bayii, wọn gbọdọ fun wa lanfaani naa ni.


Lasiko yẹn, ọdun mẹrindinlogun lẹgbẹ wa fi wa nipo, mẹrinla ninu ọdun yii, awọn aarẹ lati iha Guusu ni wọn lo o. Ẹtọ ati ododo naa waa da to ba jẹ eeyan Guusu ni yoo tun bọ sipo aarẹ? Iha Ariwa lo kan. Tẹẹ ba wa si apa Oke-Ọya, saa perete ni iha Ariwa/Ila-Oorun ati Guusu/Ila-Oorun ṣi lo, ka sọ pe wọn kan fẹnu ba ipo aarẹ lasan ni. Awa ni anfaani naa tọ si bayii, wọn gbọdọ fun wa lanfaani naa ni. Tori naa, ipo aarẹ yii, to ba jẹ lori ẹtọ ati ododo la fẹẹ duro le, ti ko si ojooro ninu ẹ, niṣe ni ka fun gbogbo eeyan lanfaani lati jade dije, ki i ṣe pe ki wọn yan agbegbe kan laayo lati mu aarẹ wa, ori-o-jori ni, kawọn ọmọ Naijiria si lominira lati yan ẹnikẹni to ba wu wọn ti wọn ro pe o maa tun orileede yii ṣe ju lọ, sipo.” Bẹẹ ni Gomina naa wi.


Tori naa, ipo aarẹ yii, to ba jẹ lori ẹtọ ati ododo la fẹẹ duro le, ti ko si ojooro ninu ẹ, niṣe ni ka fun gbogbo eeyan lanfaani lati jade dije, ki i ṣe pe ki wọn yan agbegbe kan laayo lati mu aarẹ wa, ori-o-jori ni, kawọn ọmọ Naijiria si lominira lati yan ẹnikẹni to ba wu wọn ti wọn ro pe o maa tun orileede yii ṣe ju lọ, sipo.” Bẹẹ ni Gomina naa wi.


Losiriọsi bọọsi gbina lori ere l’Akoko

Iyiade Oluṣẹyẹ, Akurẹ Ori lo ko awọn ero inu ọkọ bọọsi lọsiriọsi kan yọ laaarọ ọjọ Aje, Mọnde, ọsẹ yii, pẹlu bi ọkọ naa ṣe deedee gbina lojiji lori ere lasiko to n kọja laarin ilu Agbaluku Arigidi Akoko. Ninu alaye ti ẹnikan to wa nibi iṣẹlẹ ọhun ṣe fun wa, o ni Abuja lọkọ bọọsi elero pupọ naa ti n bọ, to si ti kọja laarin ọpọlọpọ ilu l’Akoko lai si wahala tabi ìyọnu kankan fun un. O ni loootọ lawọn ero inu ọkọ naa raaye sa asala fun ẹmi ara wọn ti ko si sẹni to ba iṣẹlẹ ijamba ina ọhun rin ṣugbọn ti gbogbo ẹru ati dukia wọn jona gburugburu mọ ọkọ naa. O ni ṣe lawọn ero atawọn oluworan ti wọn pejọ n wo titi ti ọkọ ati gbogbo ohun ini awọn ero fi jona tan lai si ohunkohun ti ẹnikẹni le ṣe si i. Oluworan mi-in to porukọ ara rẹ ni Jamiu Alli ni ohun to mu ki adanu awọn ero ọkọ naa pọ to bẹẹ ni ti aisi ileeṣẹ panapana to n ṣiṣẹ ni gbogbo awọn ilu to wa l’Akoko. Jamiu ni o yẹ kijọba ipinlẹ Ondo tete ṣe atunṣe si ileeṣẹ panapana to wa niluu Ikarẹ, nitori aabo ẹmi ati dukia awọn eeyan, paapaa lasiko ọgbẹlẹ yii.


Lẹyin tawọn Fulani darandaran fipa ba Roseline lo pọ tan ni wọn pa a sinu oko n’Igbọkọda

Oluṣẹyẹ Iyiade, Akurẹ Ọgọọrọ Hausa atawọn Fulani darandaran to wa lagbegbe Igbọkọda, nijọba ibilẹ Ilajẹ, ni wọn ti n sa kuro ni ibugbe wọn nitori ibẹru pe awọn araalu le waa gbẹsan iku obinrin oniṣowo kan, Joguntan Roseline, ti wọn pa lẹyin ti wọn fipa ba a sun tan lopin ọsẹ to kọja. Oloogbe ọhun ni wọn ba oku rẹ ninu agbara ẹjẹ ninu igbo niluu Zion, nitosi Igbọkọda. Gẹgẹ ba a ṣe gbọ, eeso tita ni Roseline yan laayo, oun ati ọmọ rẹ kan ni wọn si jọ jade lọjọ naa lati lọọ ra eeso wale fun tita gẹgẹ bii iṣe wọn. Lẹyin to ra ọja tan lo di ẹru diẹ sinu apẹrẹ, to si gbe e le ọmọ rẹ lori pe ko maa niṣo nile. Nigba ti ọmọ de ile to reti iya rẹ titi ti ko rẹni to jọ ọ lo lọọ fọrọ naa to awọn aladuugbo kan leti. Wọn ko fi bẹẹ wa abilekọ ọhun jinna ti wọn fi ba oku rẹ nibi ti wọn pa a si nitosi ibi tawọn Hausa ati Fulani fi ṣe ibudo lagbegbe Zion.


Lẹyin to ra ọja tan lo di ẹru diẹ sinu apẹrẹ, to si gbe e le ọmọ rẹ lori pe ko maa niṣo nile. Nigba ti ọmọ de ile to reti iya rẹ titi ti ko rẹni to jọ ọ lo lọọ fọrọ naa to awọn aladuugbo kan leti. Wọn ko fi bẹẹ wa abilekọ ọhun jinna ti wọn fi ba oku rẹ nibi ti wọn pa a si nitosi ibi tawọn Hausa ati Fulani fi ṣe ibudo lagbegbe Zion. Ẹnikan to b’ALAROYE sọrọ, ṣugbọn to ni ka forukọ bo oun laṣiiri ni ki i ṣe igba akọkọ ree ti iru iṣẹlẹ bẹẹ maa waye. O ni eyi lo fu awọn eeyan Oke-Ọya naa lara ti wọn fi tete n sa kuro ni kete tawọn eeyan ṣawari oku Roseline layiika wọn. O ṣalaye pe ipo ti awọn ba oku rẹ fihan pe ki i ṣe ọkunrin kan tabi meji ni wọn fipa ba a lo pọ ko too di pe wọn la nnkan mọ ọn lori lẹyin ti wọn tẹ ifẹ inu wọn tan.


Ẹnikan to b’ALAROYE sọrọ, ṣugbọn to ni ka forukọ bo oun laṣiiri ni ki i ṣe igba akọkọ ree ti iru iṣẹlẹ bẹẹ maa waye. O ni eyi lo fu awọn eeyan Oke-Ọya naa lara ti wọn fi tete n sa kuro ni kete tawọn eeyan ṣawari oku Roseline layiika wọn. O ṣalaye pe ipo ti awọn ba oku rẹ fihan pe ki i ṣe ọkunrin kan tabi meji ni wọn fipa ba a lo pọ ko too di pe wọn la nnkan mọ ọn lori lẹyin ti wọn tẹ ifẹ inu wọn tan. Alukoro fun igbimọ to n ri sọrọ aabo lagbegbe Ilajẹ, Emorioloye Owolemi, sọ pe o ti to asiko fun ijọba lati tete gbe igbesẹ lori bi opin yoo ṣe de ba bi wọn ṣe n pa awọn eeyan Ilajẹ nipakupa kọrọ naa too pẹ ju. O ni lara awọn nnkan to le din ọrọ iṣekupani ku nijọba ibilẹ Ilajẹ ni kijọba ro awọn Fijilante lagbara, eyi ti wọn yoo fi le koju awọn ipenija eto aabo agbegbe naa. Bakan naa lo tun parọwa si ileeṣẹ ọlọpaa ipinlẹ Ondo lati ṣawari awọn oniṣẹẹbi to ran Roseline sọrun ọsan gangan ni kiakia, ki wọn le jiya to tọ labẹ ofin.


Alukoro fun igbimọ to n ri sọrọ aabo lagbegbe Ilajẹ, Emorioloye Owolemi, sọ pe o ti to asiko fun ijọba lati tete gbe igbesẹ lori bi opin yoo ṣe de ba bi wọn ṣe n pa awọn eeyan Ilajẹ nipakupa kọrọ naa too pẹ ju. O ni lara awọn nnkan to le din ọrọ iṣekupani ku nijọba ibilẹ Ilajẹ ni kijọba ro awọn Fijilante lagbara, eyi ti wọn yoo fi le koju awọn ipenija eto aabo agbegbe naa. Bakan naa lo tun parọwa si ileeṣẹ ọlọpaa ipinlẹ Ondo lati ṣawari awọn oniṣẹẹbi to ran Roseline sọrun ọsan gangan ni kiakia, ki wọn le jiya to tọ labẹ ofin.


Awọn oloye Ibadan ti tun ni ki lọọya gbe iwe ẹjọ kuro ni kootu, wọn lawọn o ṣẹjọ mọ

Jọkẹ Amọri Awọn oloye Olubadan ilẹ Ibadan ti gomina Ajimọbi fun lade ti paṣẹ pe ki agbẹjọro wọn, Kunle Ṣọbalaje, fagi le ejọ tawọn pe ijọba ipinlẹ Ọyọ to wa ni kootu. Eyi ṣẹlẹ lẹyin ti awọn eeyan yii ti kọkọ gbe iwe ẹjọ mi-in kalẹ ni kootu, leyii to yatọ si adehun to wa laarin wọn pẹlu Gomina Ṣeyi Makinde nibi ipade ti wọn ṣe ni bii ọjọ diẹ sẹyin. Ninu iwe kan ti wọn fun awọn oniroyin, ALAROYE gbọ pe awọn eeyan naa ti kọwe si agbẹjọro wọn, Kunle Ṣọbalaje, lọgbọnjọ, oṣu kin-in-ni, yii, pe ko gbe ẹjọ ti awọn pe ipinlẹ Ọyọ lati ta ko bi wọn ṣe lodi si ade ti Isiaka Ajimọbi fun wọn kuro ni kootu. Wọn ni igbesẹ naa waye lati ma ṣe gbegi dina alaafia to ti n jọba niluu Ibadan. Ninu lẹta naa ni wọn ti sọ pe ṣiṣe atunṣe si oye Ibadan gẹgẹ bi ofin ọdun 1957 ṣe la a kalẹ gbọdọ duro bayii na titi ti Olubadan tuntun yoo fi gbọpa aṣẹ. A gbọ pe mẹfa ninu awọn oloye mẹjọ to gbọpa aṣẹ naa lo fọwọ si iwe lati gbe ẹjọ naa kuro ni kootu, nigba ti awọn meji ko ṣe bẹẹ.